Форум :: ЛИТЕРАТУРНАЯ ПРЕМИЯ ИМЕНИ ИСМАИЛА СЕМЕНОВА. С 2014 ГОДА - ЛИТЕРАТУРНАЯ ПРЕМИЯ ИМ. КЯЗИМА МЕЧИЕВА И ИСМАИЛА СЕМЕНОВА\nЛИТЕРАТУРНАЯ ПРЕМИЯ ИМЕНИ ИСМАИЛА СЕМЕНОВА. С 2014 ГОДА - ЛИТЕРАТУРНАЯ ПРЕМИЯ ИМ. КЯЗИМА МЕЧИЕВА И ИСМАИЛА СЕМЕНОВА\n09.10.2012 14:51:49 Translit\nУважаемые коллеги! ПРИЕМ РАБОТ НА СОИСКАНИЕ ЛИТЕРАТУРНОЙ ПРЕМИИ ПРОДОЛЖАЕТСЯ. Тема закрыта для посторонних. Здесь будут ставиться только произведения, присланные на конкурс. Авторам свои сочинения просим присылать на электронный адрес:\nБери Семенланы Исмайыл (Джырчы Сымайыл) атлы адабият ёчню алыр ючюн, Конкурсха келген чыгъармаланы сала барлыкъбыз.\nАна тилде джазгъанларыгъызны (КОНКУРСХА деб, чертиб) бу адресге ийигиз: bilallaypan@hotmail.com\nКонкурсну юсюнден "АКЪТАМАКЪ" темада окъугъуз. Чыгъармаларыгъыз да анда сюзюллюкдюле, кесигиз анга разы болсагъыз. Конкурс баргъан заманны ичинде (февралны ючюсюне дери) джазгъанларыгъызны тюрлендирирге (къошаргъа, къоратыргъа, къысхартыргъа неда тюбелек алыб къояргъа) боллукъсуз.\nСеменланы Джырчы Сымайылны къызы Софьяны алгъышлау Сёзю:\nСыйлы Къарнашларым, Эгечлерим!\nАтамы тин джашы, къарнашыбыз, Лайпан улу Билялдан, "Джырчы Сымайыл" атлы едебият эришиуле этерге башлагъаныгъызны эшитиб, бек къууандым. Кёлден, джюрекден барыгъызгъа да ильхам, онг, башары тилей, тамада эгечигиз кибик, бу хайырлы башлауугъуз бла сизни алгъышлайма.\nБу аламат фикирни ортагъа салгъан, ишни башлагъан, бардыргъан Берекетге, Кергеленнге, къошулгъанлагъа, джан аурутханланы барына да бек разыма. Уллу бюсюреуюм бла биргелей, саулукъ, берекет, барлыкъ, узун ёмюр да тилейме барыгъызгъа.\nНарт-Къарачай сау болсун!\nДжолугъуз ачыкъ болсун!\nджазыучу, режиссер, СТД-ни юеси.\n01.12.2012 ЭСГЕРТИУ 01.12.2012\nЧЫГЪАРМАЛАРЫН КОНКУРСХА ТЕДЖЕГЕНЛЕНИ ЭСЛЕРИНЕ САЛАБЫЗ:\n1. Ана тилде джазгъанларыгъызны (КОНКУРСХА деб, чертиб) бу адресге ийигиз: bilallaypan@hotmail.com\n2.Кеслерини керти атларын, тукъумларын, къысха биографияларын да джазыб, чыгъармаларын bilallaypan@hotmail.com адресге иймегенлени чыгъармаларына Конкурсну эсеблери чыгъарылгъан сагъатда къараллыкъ тюлдюле.\n3.Кеслерини чыгъармаларын авторла кеслери "Акътамакъ" темагъа салыргъа боллукъдула. Былайгъа уа - bilallaypan@hotmail.com адресге келген чыгъармала салынныкъдыла неда салынныкъ тюлдюле (чуруму авторну кесине энчи билдирилликди).\n4.Конкурсну юсюнден "АКЪТАМАКЪ" темада окъугъуз. Чыгъармаларыгъыз да анда сюзюллюкдюле, кесигиз анга разы болсагъыз. Конкурс баргъан заманны ичинде (февралны ючюсюне дери) джазгъанларыгъызны тюрлендирирге (къошаргъа, къоратыргъа, къысхартыргъа неда тюбелек алыб къояргъа) боллукъсуз.\nИзменено:\tSabr - 03.04.2014 23:05:44\n09.10.2012 14:54:14 Translit\nЛИТЕРАТУРНЫЙ КОНКУРС - 2013 - ЛИТЕРАТУРНЫЙ КОНКУРС\nАдам джазыуундан къалмаз, аджалындан къутулмаз.\nДжашай барабыз ашыгъыб, заманыбызны ашырыб.\nЧабхан-джортхандан бошамай, санны-джанны аямай.\nДжашау къысхады, алданма. Заман къайтыр деб ийнанма.\nБирер насыб хар инсаннга береди Аллах саугъагъа.\nЁлюб кетгинчин ангылаялсакъ, джарыкъ кёл бла джашаялсакъ.\nАта-ананы къучакълай, сабийибизни ийнакълай.\nЭгеч-къарнашны сууутмай, джууукъну-тенгни унутмай.\nАна деген къалай татлыды.\nБала джылыуундан тоймаз.\nТиширыуну сыйлы атыды.\nАнга ийнанмагъан болмаз.\nАнанг саудан насыб толуду,\nКюнюнг джарыкъ, кёлюнг эркин.\nОл дунияда болур соруу да\nКъыйнаб мыдах этсенг бетин.\nАриу ауаз бла, джумушакъ къол бла,\nЭтген ишинги тюзетир.\nСюймеклиги бла, билими бла,\nАдет, намыс да юретир.\nАна къачы къалай уллуду.\nКъор болайыкъ аналагъа.\nСыйлы Аллахдан тилерим буду -\nНасыб буюр сен алагъа!\nДжашаууму джарытаса ышаргъанлай бир кере.\nУллу Аллах этсин сени къыйынлыкъладан кери.\nКючю кёбдю, буюргъанды сени меннге къууанчха.\nРазылыгъына ышанама, минг шукурла Аллахха.\nТанг атады, кюн батады,\nХар ишни бир заманы.\nКъач келсе чапракъ къуяды,\nКъыш джетсе себер къарны.\nДжаз джылыу бла уянады\nДжай, джашнаб, къууандырады,\nКёз алмазча, ариудан.\nДжаш тууады, къарт болады,\nКъадарны Аллах джазады,\nАнга салдым махтауну.\nИзменено:\tSabr - 05.06.2015 23:38:09\n09.10.2012 15:10:40 Translit\nНАЗМУ ОКЪУРУМ КЕЛЕДИ САНГА\nГитче Къарачайда туугъанма\nГитче уллу джюрегим бла.\nТау этегинде тургъанма\nЁрге къарай кёзлерим да.\nНарат чегетни хауасы\nТаза эди, татлы эди.\nКёкге тартхан мийик джуртда\nКёлюм да къанатлы эди.\nКъобан сёлеше эди мени бла\nЭне келиб Минги Таудан.\nАйта эди хар толкъуну:\n«Ёлюб къалма джанынг саудан.\nКъаялагъа, таулагъа къара –\nДжуртунгдула сени ала.\nАладан аллыкъса къарыу.\nАлайсыз къаллыкъса арыб».\nКъобан суу сугъарады\nЮй аллында терегими.\nДжуртну аязы сылайды\nКъарт атамча, Минги Тау да\nМанга къараб ышарады.\n«Джуртун сакълар, джакълар» деб,\nИчимден къычыра, тышымдан шыбырдай,\nБарама джашай – болмай арыу:\n«Аллах,- дейме,- бер бир къарыу\nСакълар кибик тауларымы».\nБиз таулада туугъан эсек,\nХалкъ – былайда болгъан эсек,\nКъалай къоярбыз тауланы,\nАта джуртубуз тауланы?\nТубан шылпы. Тубан шылпы. Тубан шылпы.\nСары джыламукъладан – чапыракъладан – толуду жер,\nКёргюзтмейди Кёк да кесин.\nДейдиле: келгенди къач.\nКъачха уа – къуру оналты жыл.\nОналты джылда келемиди къач?\nЮзюлгенди къыл къобузда къыл.\nМЕН – ХАУАЧЫКЪМА\nДжаннетден къысталгъан Адам бла Хауаны\nТуудукъларыма мен. Хауачыкъма.\nТерекден юзгенме алманы...\nДжюрегим – джаланды, ачыкъды.\nХауачыкъма. Кёрюнмесем да – барма.\nСолургъа хауа джетмей тебресе,\nАлай излериксе мени,\nАлай кюсериксе мени.\nБюгюн а – эслемейсе мени. Мен а – барма.\nДЖАШАУ БЛА ЁЛЮМ\nИги тюлмюдю ёлюб кетген\nБашлагъанем кетерге алай –\nКим тыйды, не тыйды, нек тыйды мени?\n«Кёрюрюн кёрмей – кёрюне кирген»\nКъауумгъа къыйналалла бек.\nНе ючюн? Нек?\nДжашагъандан аманмыды ёлген?\nКесим ючюн тюл,\nМени сюйгенлени къыйнамаз ючюн\nДжашаугъа къайытханма мен.\nМен сюйгенле, мени сюйгенле\nЁлселе уа –\nМени да тыяллыкъ тюлдю киши.\nБУ ТАУЛАГЪА КЁЗЮМ ДЖЕТГЕНЛЕЙ\nБу таулагъа кёзюм жетгенлей,\nСени сагъыныб тебрейме мен.\nНе болгъанды? Джаным, къайдаса?\nКъыйнайса сен мени, къыйнайса!!!\nСау дунья да тас болуб къалгъанча,\nБютеу адамла мени унутханча…\nСени сакълайма кече да, кюн да!\nСенсе мени тюшюм, тюнюм да!\nОгъай, огъай! Излемейме мен сени!\nКерек тюлдю магъанасыз ийнаныу!\nСакъла, насыблы эт, джаным, кесинги!\nУллу Аллах берсин санга чексиз къарыу.\nМени уа эсинге да тюшюрме!\nУнут, джаным, сюйген эсенг да унут!\nЭнди мен ол тели къызчыкъ тюлме –\nЭтме да къой менден умут.\nЭнди сен мени кёрсенг да танымазса.\nДжылла ётюб кетгендиле ёретинлей.\nМени къатыма келирге да базмазса!\nМен а… мен а турама сюйгенлей!\nЭй, таулу джашчыкъ, кёзюме бир къара!\nБашымы тас этдим болурму, дейме…\nНенча заманны тураллыкъса мени мараб?\nДжашил кёзлеринги бир кёрсем кетерме.\nНазму окъурум келеди санга!\nОл а, билеме, игиге тюлдю!\nНеге тартаса быллай бир кесинге?\nЭкибизни ортабыз бютеу ёмюрдю!\nКёзлеринги энгишге ийсенг да,\nКирпиклеринг белги жиберелле!\nЭшик аллында ышарылыб сирелсенг,\nКюн таякъла кеслерин дженгдирелле!\nМен - таулу къыз! Къалай болду алай?\nСени джашил кёзлеринге сукъланама!\nТылпыуум тыйылад сени ызынгдан марай!\nКъалам алсам кёзлеринги суратын салама!\nЭкибизни арабыз бир ёмюрдю!\nДЖАШАР ЮЧЮН БУ ДУНИЯДА ЁЛМЕЙ\nКел, сени къолума юретейим!\nСилкме башынгы, иерик тюлме!\nДуния джылыуун сездирейим...\nЫшаргъаннга къашларынгы тюйме.\nМен уялмаз, джылайма, кёлтюрмей\nАллах берген джазыууму!\nСеннге сакълагъан джылыууму\nсууукълугъунг бла ёлтюрме.\nСен суууталлыкъ да тюлсе мени,\nКеслерине тартхан кёзлеринг бла.\nБашынгы да тюлсе алаллыкъ\nджанымы эсиртген сёзлеринг бла…\nНенчаны джарлы этгенме,\n«Сен, джангыз сен»,- деб, тура.\nКъаллай бир джюрекни эзгенме,\nДжюрегими сени таба бура.\nКёзлеримден акъгъан джауумдан\nкъутхарырча бармыды джамчынг?\nКъутулмазса джюрек дауумдан,\nСен менден къутулмазса къачыб.\nКъоркъ, айта туруб ийнар,\nМен башха джары да учарма…\nАндан эсе сен меннге ийнан:\nСеннге джангы дунияла ачарма.\nджашар ючюн бу дунияда ёлмей.\nБиягъы джолгъа чыгъабыз\nКъолладан тутуб учабыз\nЭкибиз да къатышабыз\nНе эсе да, бек къоркъама\nАнам, кеч мени, джанымса!\nКёкдеди аякъ ызым…\nМийикдеди - сен танырса -\nТерсакъыл, тели къызынг!\nУзакъда къалыб кетмезме,\nМен сени мыдах этмезме,\nкъоркъма, анам, къызынга.\nДжюрек джанымда - сен!\nАх, энтда бир кесек!\nМени бир кёрелсенг...\nболгъунчу мен кёсеу!\nаны унут да къой.\nДжаным сеннгеди къор,\nкетсенг а - сакъ бир бол!\nКетсенг къоюб мени,\nнарат бла нызыдан?\nКетген да насыбсыз,\nкъалгъан да - алай.\nКъаты тут мени\nболмаз ючюн алай.\nХомух эсенг сен,\nтебрей эсенг къачыб,\nкъыз бетими ачыб:\nСен тюл, къаяла\nМен а ол сёзню\nсакълай эдим сенден.\nНек къачаса сен,\nбир айт, сюймекликден?\nКиши кишиге ийнанмагъан заманда\nСеннге ийнана, ийнана, ийнана!\nКиши кишини сюймеген кёзюуде\nСени, къанатлы - Кёкнюча, сюе…\nКиши кишиге джукъ бермеген джерде,\nСеннге чыгъарыб джанымы да бере…\nКиши кишини сагъынмагъан ёмюрде\nСени сагъына кюнюне джюз кере!\n«Бир сейир къызса!» - дейсе меннге,\nМен а джылагъан да этеме, биле?\nДжазыу атхан ташланы кёлтюре,\nБолгъан аурууму кюрей кюртге,\nСейир, тели болгъанча, биле?\nТынгылама, къой, билмейме, де!\nСен ойнайса: кете да, келе…\nМен а арыгъанма – боллукъду меннге!\nТИШИРЫУ КЪОЛДАДЫ ДЖАЗЫУ\nЭркиши тюлдю терс,\nСен джангыз къалсанг!\nАлай болады - эс\nджаулу мыйыгъа батса!\n«Кетме!», - дей билмеген къыз,\nКесин джарлы этиб джыласа,\nАнга къарангыракъ, табсыз,\nОрун табдырмагъан танг атса,\nЭркиши тюлдю терс…\nЭркишини къолун къысчы!\nКъалтырай тургъан къолгъа\nсен къарыу берликсе, къызчыкъ!\nСенсе, къызчыкъ, джашау элтиучю\nкеллик заманны аллына!\nСенсе, къызчыкъ, джан бериучю\nАдам улуну санына…\nЭркиши уа тюлдю терс…\nТиширыу къолдады джазыу!\nАндан башланнганын джазны\nбилдиргенлей турады эс…\nУф, ичим тышыма болуб,\nСолугъаным тохтаб къарайма…\nКъарачай халкъ болум\nЁмюр ёмюрлюкге таймайд!\nДЖЮРЕК ИЙМЕЗ ТЕРСИНЕ\nМен сени къайда табханем,\nкъайдан чыкъгъаненг аллыма?\nджолну ёрге бурулгъанем -\nкъарасам, келе тура...\nМен озаргъа излегенем -\nкесген эдинг джолуму.\nМен къолуму джашыргъанем,\nНе эсе да ышарама\nол кюн тюшюб эсиме.\nмени иймез терсине.\nДжюрегими Кюнча этген\nбу джарыкъ сезимлеге къара!\nАла кетмей турсала,\nкюнюм да болмаз къара.\nАкъ сезимлеге бата\nАлай а тутулама:\nМеннге тураса къараб...\nбашхасы джокъ — джюзюмле,\nбишгенден бише ала,\nсен а тураса къараб....\nтаб къоймайса къараргъа.\nАлай эсе, бол таякъ,\nКюн таякъ мен сокъургъа.\nХАР НЕ ДА КЁЗЮУ\nДжырлау, джылау да кёзюу...\nСёзюнг, кёзюнг да мени\nджылата да, джырлата да,\nбарама кёче сеннге.\nМа олду джашау меннге.\n12.10.2012 21:24:00 Translit\nМЕНИ ТАУЛУ ХАЛКЪЫМА\nКъонакъ терс къарамасын.\nАман адамны къолу\nБарс элим унутмасын\nТаулу уа таркъайтмасын\nТау адетин, намысын.\nТубан келсе, джангыз да\nЧыммакъ къарны келтирсин.\nКюн топракъны къыздырса -\nДжауум аны джибитсин!\nЫрхы келген болса да,\nКирликни джуууб кетсин.\nБукъу къондурмай, джуртун\nХар таулу алай сюйсюн!\nАЛАН ХАЛКЪЫМА ДЖАРСЫУ\nАланладан энди бизге\nкъуру тау этек къалгъанды.\nАны да къоймайла бизге.\nТерслик душманды тюзге.\nАлай а, джуртубузну\nкъалай берирбиз сизге?\nБиз бир джумдурукъ болайыкъ,\nИгиликни этгеннге уа -\nкъат этиб къайтарайыкъ!\nАдет, намыс тутханнга,\nиманы бла тургъаннга,\nкъошулуб биз да анга\nДуния малны сюрмейик,\nахырат отда кюймейик,\nджаныбыз саудан ёлмейик!\nДжаным, джаным, сюйген джаным,\nкъайда къалыб къалдынг сен?\nСуу бойнунда сени сакълаб,\nтурама Ай жарыкъда мен.\nСуу тауушу джыр болады\nшош кече къулагъыма.\nСенден хапар айтады-\nсебеб бола джаныма.\nучарем юй аллынга,\nсени да биргеме алыб,\nкетерем Дых-тау башына!\nДжаным, джаным, алтын джаным,\nсюйгенден ёлеме мен.\nСен да мени сюйсенг а,\nболмаз эди манга тенг!\nТАУСУЗ ДЖОКЪДУ ДЖАШАУУМ\nТаусуз джокъ манга джашау\nбютеу жерни башында.\nЧерек сууну тауушу\nкюч береди джашаргъа.\nСизсИз, къысыр къаяла,\nкъалай ётер ёмюрюм?\nТаугъа ушаш акъ тангла,\nсизни блады джюрегим.\nАллах къаллай бир къойса да\nмени жерни башында -\nджыл болсун, болсун ыйыкъ да -\nсюерме мен жашаргъа,\nджангыз, Алан таулада!\nХатагъа къалыр башынг\nАякъ тюбге тюшерсе,\nмийик тау джуртубуздан.\nИчирмей да турурла\nкъара, акъ сууубуздан.\nАны бил, эсингде тут,\nёмюрде да унутма.\nДжашаргъа джокъду мадар\nБайракъны ёрге тутмай.\nтаза суугъа ушайса.\nсен джуртунгда джашайса.\nДжуртубуз а таурухда\nайтылырча бир джуртду.\nКавказда къой, дуньяда\nандан ариу джер джокъду.\nАллах насыб бергенди\nмени таулу халкъыма,\nАзияда тюб болмай,\nкелди Минги Таууна.\nТемирден да, Къурчдан да,\nкъутулгъанса сен, халкъым.\nТау джуртунгда турсанг да,\nСынаула уа — кёб алкъын.\nАладан да ётерсе,\nБайрагъынг да чайкъалыр\nМинги Тауну башында.\nТуугъан джерим, туугъан элим,\nСизни унутмам ёмюрде.\nКёргенмисиз тау сууну\nКетмез мени кёзюмден\nдушманнга ачы тарынг.\nТау тёппелени басып\nтургъан акъ, сууукъ къарынг.\nКелгеннге сууукъ болсанг да,\nбек джылыса таулугъа.\nЭй, джаным къурман болсун\nтау джуртума, халкъыма.\nБОЛМА, ДЖЮРЕГИМ, МЫДАХ\nНексе, джюрегим, мыдах,\nкъара суу тохтаб къалгъанча,\nтау башла да къаралгъанча,\nнексе, джаным, сен мыдах.\nДжЮрегим, алай джарсыма,\nКюн да чыгъар джылтыраб.\nНюрюн да тёгер джерге,\nджарыкъ джырын да джырлар!\nТолгъан Ай да джарытыр\nкече Кавказ тауланы.\nЧыракъ жулдуз кергюзтюр\nджолун алгъа баргъанны.\nИзменено:\tSabr - 03.04.2014 23:06:11\n20.10.2012 23:30:57 Translit\nАККА БЫЧАКЪСЫЗ (ТЮРКИЕ, КИЛИСА ЭЛ)\nСЁЗ АЙТМАЙМА КЪЫЙНАРГЪА\nАйтыр сёзюм болмаса,\nМен туралмам былайда.\nБарыр джерим къалмаса,\nМен джюрюмем джоллада.\nАйтыр сёзюм аллымдад,\nТаб кёрмеген – джанласын.\nАйтхан сёзюм ортадад -\nТерс бурулмай англансын.\nХар адамны энчиди\nКъарыууу эм болуму.\nУмар Хаям болмазма\nКенг тутаргъа джолуму.\nСёз айтмайма къыйнаргъа,\nАдам аллын тыяргъа.\nУмут эте джашайма\nХайыр дуа алыргъа.\nИЙНАРДА АЙТА ТУРУГЪУЗ\nКъараб сени кёргенли,\nКъарт башым бла джаш болдум.\nКёрюб сени сюйгенли,\nТели болуб, тас болдум\nСен алгъанлы эсими,\nТюзюм бла терсими.\nДжыргъа салыб турама,\nСый бергенлей, атынгы.\nАйда кёрюб къарайма\nКюмюш окъа чебгенинг,\nБуз ургъанча сёзлеринг.\nНеди манга этгенинг.\nМыдах этиб кетгенинг.\nКъараб кёрюб, сюйгенбиз -\nБек ариуду джерибиз.\nМинг тогъузджюз беш'леде\nЁрге туруб тербедик.\nДжолда къыйын кюнледе\nДжаныбыздан джан бердик.\nУллу алгъыш кёргенбиз.\nСыйлы къонакъ болуб биз,\nТаб джерлени сюйгенбиз.\nДжюз элли эд юйюбюз,\nДжети джюз эд саныбыз.\nКёчюб кетиб кёбюбюз,\nКъонакъ болуб келигиз.\nКёзюгюз бла кёрюгюз.\nДжылатсала да мени\nМенден алгъа джылаенг.\nДарман болуб къалаенг.\nСарнаталла ма мени,\nАнам, бир зат айтмайса.\nБир бек къыйнайла мени,\nАнам, къайда къалгъанса.\nДжашлыкъ этиб къыйнадым,\nДжукъ айтмайын чыдадынг.\nХауле болуб айландым,\nАнам, бери бир къайтсанг,\nКёлюнге да джетерем.\nАнам, манга джукъ айтсанг,\nАнам, бир зат сорайым\nКъайры кетиб тураса.\nАнам, къурман болайым,\nАнда нетиб тураса.\nАнам, кетген заманда\nбир кёб затха кюеме.\nКъадаргъа джокъ мадарым,\nДуа этиб иеме.\nУрчукъ сапча бурула,\nАртха тартыб джашлары,\nУллу кёллю къубула.\nЧабакъ кибик сюзюле,\nКёзюу сакълаб джашлары,\nМынчак ъ болуб тизиле.\nТойдан хапар сакълайла.\nСубай санлы къызлары\nДжерни басмай атлайла.\nКилисаны къызлары -\nАнда -мында джашлары -\nТойда тюлдю кёзлери.\nОноу э те туралла.\nИшни билген къызлары\nТойну бошаб къоялла.\nКилисада той болса,\nБашчы бола къызлары,\nХапар деген бошалса,\nТойчу бола джашлары.\nДжууукъ кёллю джашлары\nАЛГЪЫНЛАДА КЪОДУ ДЕБ БИР ЗАТ БАР ЭДИ\nАллахны къулу болгъан,\nПайгъамбарны юммети болгъан,\nКъулакъ салыб тынглагъыз,\nАхматны чалкъысы тас болгъанды.\nАхмат хапар берсин.\nДУНИЯ УШАР, АЙТ, НЕГЕ?\nДуния ушар айт, неге?\nДжюрек сюе турмаса,\nДжашау ушар, айт, неге?\nБармыд сени сюйгенинг?\nБир зат айт да, билейим.\nКъайдад сени джюрегинг -\nАры мен да кирейим.\nМеннге кесек тынгласанг,\nСени тилей барырма.\nМанга къараб ышарсанг.\nСени алыб къачарма,\nкъоркъмай, манга ышансанг.\nСен тебресенг къуралыб.\nАриу джырла джырларма\nСен турурча къууаныб.\nАЛЛАХ ДЕЙИК, Я АЛЛАХ\nБисмиллях бла къобайыкъ,\nЭртден намаз къылайыкъ.\nКъабыл болсун дуабыз,\nНасыб излей чыгъайыкъ.\nАтын айтсакъ Аллах'ны,\nДжазыу джазгъан мёлекле\nБизге джаза сууабны.\nАллах дейик. Бисмиллях.\nДжарыкъ болур джолубуз,\nКъарыу алыр къолубуз,\nКючлю болур онгубуз.\nХакъ бла ётсе кюнюбюз,\nНюрден толур юйюбюз.\nАллах демей ёлсек а,\nОтда кюер ёлюбюз.\nАллах дейик, Я Аллах.\nАллах деген арымаз,\nАллах деген къыйналмаз,\nАллах, Аллах, Я Аллах.\nАллах демей кюн туумаз,\nАллах деген таралмаз.\nАллах демей кул онгмаз.\nАллах деб да башлайыкъ\nАшхы болур ишибиз.\nХалал гырджын ашайыкъ,\nХарам ишден къачайык\nАллах Аллах, бир Аллах,\nСанга къуллукъ этебиз.\nЛа илаха илляллах,\nСанга боюн иебиз.\nАллах дейик, Я Аллах,\nХайыр дуа алайыкъ.\nМахшар кюнде хузургъа\nБет джарыкълы барайыкъ.\nИзменено:\tSabr - 03.04.2014 23:06:16\n22.10.2012 02:20:41 Translit\nАЙЛА КЪОРКЪМАЗ (США, ПАТЕРСОН)\nСабийликден сюйюб къалдым,\nСеннге мен тенг болалмадым,\nКерти бек кёб сюйгенден\nТюбербиз деб тургъан эдим.\nСени бла болалмадым.\nДжазыкъ болдум сюймекликден,\nДжашау битди тансыкълыкъ бла.\nМындан ары саулукъ бла,\nкъууанч бла кёб джаша сен.\nСен къууансанг къууанама,\nСен къыйналсанг къыйналама.\nБу дуньяда онгалмадым,\nНасыбым бол ол дуньяда.\nСары чачлым, мынчакъ кёзлюм,\nУзун бойлум, джаным-къызым.\nЮйюмю кюн джарыгъы,\nНасыблы бол, джаным-къызым.\n«Бети акъны кюню къара»,\nАллах айтса, ариу болур,\nДжюрегингча, насыбынг да.\nКёзюм къыйыб, иялмайма\nАкъ къушуму мен уядан.\nАлай болса да, эр къолуна\nБермей мадар джокъ дуньяда.\nДунья былай къуралгъанды,\nСен да бир кюн учарыкъса.\nАмма, юйюм-кёлюм сеннге\nкъала болгъанлай турлукъду.\nСен да бир кюн сюериксе\nКёлюнг алгъан бир адамны.\nАллах айтса, къууанырса,\nкъанат да болурса анга.\nАллах тюбетмесин сени\nбир джерде да аманлагъа.\nКъошулурса, джаным, сен да\nАллах сюйген адамлагъа.\nДжылатмасын киши сени,\nНе къыш чилле, не джай чилле\nАй джарыкъча, акъ бетинге\nкъара булут чабмасын.\nПалах-къайгъы, излесе да,\nСени таба джол табмасын.\nБЕЛПИНАРЫМ — ТУУГЪАН ЭЛИМ\nБоранынга боран джетмез,\nджелинге да бир джел джетмез,\nсууунга да бир суу джетмез,\nберекетинг сени кетмез.\nБылайлада кёк ханс битер,\nЛокъман хеким дарман этер.\nЭлим мени джашар, ёсер,\nРахман Рахим насыб этер.\nСенсизликни мен сынадым.\nСени блады менде джюрек,\nмен джашайма эте тилек.\nанкъа кибик, къушларынга,\nтансыкъ болдум, Белпинарым.\nМагъанангы билмей эдик,\nСени сакълай билмей эдик,\nКъалай къоюб кетген эдик,\nСуу ызында ойнар ташы,\nАнамы айран-булгур ашы,\nАМЕРИКА ТЮШМЮДЮ, ДЖЫЛАУМУДУ?\nБир-бири ызыбыздан къуууб,\nЧабыб келдик бу джуртха.\nДжерибизден суу джуууб,\nАмерика деб келгенек,\nДжандетди деб тураек.\nКелсенг, аллайгъа кел,\nДжаханимге джууукъ джер.\nУзакъдан бир аламат\nТаурухлары келе эд.\nКетген ызына къайыталмай,\nНек къалгъанын билмей эк.\nМында джашау бир тюрлю,\nБиз кёргенден башхаракъ.\nАрбасына минсенг а,\nДжырламайын мадар джокъ.\nАна-ата, джууукъ-тенг -\nбары узакъ, бары кенг,\nкъууанчыбыз аздан аз,\nджашауубуз — дыгалас.\nМында джашау кёзбауду,\nАмерика тюшдю деб,\nАлданмагъыз сизле да.\nОрнугъузда туругъуз -\nДЖАШАУ БЫЛАЙ КЪЫЙЫНДЫ\nДжашай барсанг дуньяда, неле кёре бараса,\nИги бла аманны барын бир-бир сынайса.\nАдамгъа игилик этсенг - артыкъ кёбюб айланма,\nКъашыкъ бла къабдырыб, сабы бла къусдурма.\nАманлыкъдан онгмазса, джюреклени джарырса,\nИги болсанг дуньяда, разылыкъла алырса.\nЭки адамда кёл къалса, джюреклери суууса,\nШайтан къалай къууанад, эки тенгни бузалса.\nАманлыкъгъа джол бермей, игиге иги болсакъ,\nШайтан джюрек джарылыр, аны ауузун байласакъ.\nБарыбыз бир болайыкъ, шайтанланы къууайыкъ,\nДжаханимден джанлайыкъ, Уллу Аллахны сыйлайыкъ.\nМенден онглу тюлсе сен, мен да тюлме аламат,\nгюнах, харам затла бла биз этейик къазауат.\nУллу кёллю болмайыкъ, орнубузда турайыкъ,\nАны, муну къыйнамай, ауузубузну тыяйыкъ.\nБиз сени тансыкълагъанча?\nНек чакъырмайса бизни,\nМинги Тауум, тау джуртум,\nБуз тутуб къаяларынг,\nСарын салыб, джылайса.\nБиз да сени тансыкълаб,\nБарыб кёрмей турсакъ да,\nКюн келиб, этегингде,\nБизни къонакъ этерсе.\nБарыб кёрсем джуртуму,\nёлсем ёлдюм демезем.\nАй ол тау гоккаланы,\nийнакъларем – юзмезем.\nЭркиши, тиширыу да -\nхалкъым сени тансыкълай,\nуппа этиб, къучакълай...\nКёрюрге бек термиле,\nджашаб кетиб барабыз.\nКюн келиб, насыб болса,\nбиз да санга барлыкъбыз..\nДуния былай келгенди,\nКим да келиб ке тгенди.\nИги, аман – бары да\nКъара джерге киргенди.\nСора биз да джолчубуз,\nБюгюн бар - тамбла джокъбуз.\nБир кесек азыкъ этиб,\nБу дуньяны сону джокъ,\nАманлыкъны арты джокъ,\nАзыгъынгы эркин эт,\nАртха къайтыр мадар джокъ.\nБиз да барыб кирликбиз,\nОл къара топракълагъа.\nКъайсыбыз излей болур,\nАкърап джылан - хоншугъа.\nДжашау бизге аманат\nэтилгенин билсек да,\nнечик аман джоябыз,\nпара берип алгъанча.\nКъыйматын да билмейбиз.\nИеси ызына излесе,\nне этерге билмейбиз.\nмархамат этер энт да,\nКъул хакъ бла барсакъ а,\nДжаратхан Кюч, джанымы,\nол дуньяда инджитме.\nИзменено:\tSabr - 03.04.2014 23:06:22\n23.10.2012 01:17:52 Translit\nБЮЛЕНТ ТЕЗДЖАН (ТЮРКИЕ) /\nBülent Tezcan (Turkie)\nКёрмегенем аллай чырайлы ариу къызны,\nЭследим бир кюн джюрегимдеги джазны.\nТыялмадым, урушуб, мен деген хайырсызны,\nКюсеб тура кёре эм быллай субай бир къызны.\nДжаннетге да алмазла къуру кесин дамсызны,\nТанытайым сизге да ол аламат Джанкъыз'ны.\nЭшитген да болмазсыз аны бла хапарыбызны,\n"Унармыса?- деб, сордум,- накъырдабызны".\nБилмей эдим, чарламай, унарын сабырсызны,\nКюйюб тебредим, алан, эртде келтириб джазны.\nЭнди биргелей согъабыз къобуз бла сазны,\nЫшаргъанлай турады джаратыб мендеги тарзны.\nБуруннгу къызладачады халиси да ол къызны,\nОздурмайды къылмайын барысын да намазны.\nБилемисиз, узаймай, сизни къыйнарыбызны,\nБолсун аллай келини джашы болгъан арбазны.\nКелечи этиб иейик таб къураб тамадабызны,\nОмакъ этиб джегейик келинге арбабызны,\nЧакъырама джыйылыб барыргъа барыгъызны,\nТой этиб тебсерсиз зиябийни, джангызны,\nТой тобукъдан бара, тебсерсиз апсууагъызны,\nШагъатла да керекдиле этерге некяхыбызны.\nЫйыкъ сайын бир джума.\nЫйлыкъ да, зыккыл джама.\nДженгил къурал, хай марджа,\nКюнню бошха харджама.\nАпенди салах тарта,\nФарзгъа сени чакъырта,\nТурмачы артха тарта.\nЭт иги сагъыш, джора.\nЭнди бир джукъгъа джара.\nЧачынгы ариу тара,\nТурма бош затла сора.\nХакъ не дейди къулуна?\nТюш межгитни джолуна,\nОрнал имамны солуна,\nСууаб джаусун джанынга.\nКъабыл болсун, Анала, байрамыгъыз,\nТешилмесин джашаудан байламыгъыз,\nКъалмасын Балагъыз да байрамсыз,\nКъалмасын имансыз, гырджынсыз, айрансыз.\nКъарачай'лы этмез анасын сансыз,\nТаулу ана табмаз аллай иймансыз.\nСабийин бешикде къоймаз сыбба'сыз,\nАнтсызма, дунияда аныча табсагъыз.\nАлан..! Эслеймисе, къалай байбыз,\nНасыблыбыз, барысын ёзча санайбыз:\nТабхан, Сют, Къайын, Болуш анабыз,\nДжомакъ айтхан да эки къарт аммабыз.\nБу кюн, эркелетиб, сёз бла сыйлайбыз,\nКёл алмай, кёбюне сизни къыйнайбыз.\nСабийлеригиз алгъышлайды, къайнайсыз,\nСаугъа этмеселе да кюлесиз, ойнайсыз.\nРазы болуб айтырыкъ махдауугъуз,\nСууаб джаздырыр бизге санаусуз.\nДууагъыз этмез къарыусуз,\nИги джашарбыз саулукълу, ауруусуз.\nБизни ючюн кече-кюн да къыйналгъансыз,\nЭмчек салыб, сют бла сыйлагъансыз.\nСыйыгъыз артыкъ болсун - халалгъа санагъыз,\nСабий ачысын биригиз да сынамагъыз.\nРахматлы болгъан эсе, анагъыз,\nКъанамасын бу кюн джюрек джарагъыз.\nКъууандырсын окъугъан дууаларыгъыз,\nАллахдан къууансынла аналарыгъыз.\nКъарадым сейирине, шаша,\nСыйы тюлдю сай, алаша,\nКъарачай'лы къайры да джараша,\nКёзюм аны ючюн къамаша.\nДуниягъа джерлеше, къарыша,\nТёзюм къыйын эсе, алыша,\nКъарачай'лы кесинге кёл аша,\nАдет-намысынг бла кёб джаша.\nДжерде джокъду санга таша,\nДжерингде боласа Бий, Паша,\nДжегилген ишинге къаты джабыша,\nКъарачай'гъа джалын джакъмай, джаша.\nДюниягъа келиб къонакъгъа,\nЭсинг кетгенди джомакъгъа,\nСууабынг сыйыныр оймакъгъа.\nДжукъ салмайын артмакъгъа,\nСагъыш да этмей арлакъгъа,\nБошлаб кесинги берлакъгъа,\nЧанчылма джаханим батмакъгъа.\nАдетин джюклеб ауурлукъгъа,\nИслам'да болгъан ариулукъгъа\nАдамгъа, Азаннга, Байракъгъа,\nСый бер сюелиб аякъгъа.\nТаяннгынчы ахыр таякъгъа,\nБауурланма чана джаякъгъа.\nДжан атаса тил байлыкъгъа,\nКёб тил билиб, аслам айлыкъгъа,\nКъур'ан тилни къысдаб джайлыкъгъа\nКъара ол джарлылылкгъа.\nАджал ёнгелеб быт-бытлыкъгъа,\nЁмюр тюбегенди къытлыкъгъа.\nДжашау бурулгъанды джутлукъгъа,\nДжан джеталмайды къартлыкъгъа...\nКъарачайлы къалмазгъамыд антыбыз,\nДжыйылгъынчы бир джерге ахырыбыз,\nКёчюб кетеди хаман джартыбыз,\nТохта-тын да демейд къартыбыз..\nОрналмагъан амалтын кёбдю арыгъыбыз,\nДжылтыраб да чыкъмайды бек джарыгъыбыз,\nДжол джюрюй джыртылмайды эки чарыгъыбыз,\n“Джюрю кулум” дегенди джаратханыбыз..\nТояр, ишлесек къайда да къарныбыз,\nДжокъду ачдан ёлгенд дерча къабырыбыз,\nЧырмалыб кёб джерге кёмюледи тамырыбыз,\nМахшар кюн къыйынды тукумдан табарыбыз..\nБу барыудан барсакъ боллукъбуз бёрю азыгъы,\nДжел элтмезча да къалмады чалман къазыгъыбыз.\nТерекден тюшген кюз чапракъчабыз,\nОнгсунмайд бизни басхан топрагъыбыз..\nСылтауу: “хаман барыб дженгил джарырыкъбыз,\nОл игиликден кенгде къуруму къаллыкъбыз?».\nТуудукълагъа ызына къайтырча не айтырыкъбыз,\nДжуртубузду деб къалай ары къайтырыкъбыз..\nЁретинлей джазылгъанды миллет джазыуубуз,\nТарыгъыб турады тохтамай ауузубуз.\nАртда къалыб буту сыннган джазыгъыбыз,\nАнга да къайгъырмай, эсириб ёлген базыгъыбыз...\nБютёу дунияда къалайыды тохтарыгъыбыз,\nАлайда кёбейирикмиди сыйыбыз бла байлыгъыбыз.\nНе уа, боллукъмуду Кафказ'дача джайлыгъыбыз?\nДжаннетде да тохтамаз бизни къайгъыбыз.\nИзменено:\tSabr - 03.04.2014 23:06:28\n23.10.2012 20:28:58 Translit\nФЕХМИ БЕРК (Батчаланы Хайдар'ны джашы Фехми Берк),\nУчхан чыпчыкъ, учхан чыпчыкъ,\nКюн чыкъгъаннга баргъан чыпчыкъ,\nМинги-Тау`гъа къонар чыпчыкъ,\nДжюгюм - санга, салам чыпчыкъ.\nОл Къарачай миллетни !\nДууут акъгъан ёзенде\nДжылан джырмаз ханс битгенд.\nКъобан сууну чабагъын\nТийре бары хант этгенд.\nОл сейирлик джурт`лагъа\nДжюрекден бек талпыдым.\nЧыпчыкъ, кёбдю тансыкъларым\nДжюгюм санга — саламларым.\nЧыпчыкъ, кёбдю тансыкъларым,\nДжюгюм санга - джыламукъларым.\nДжурт да тёгер кёз джашларын,\nэсгерир да ёз джашларын.\nБизни ючюн да къучакъларса\nдеу тауланы акъ башларын.\nДжылагъыз къартла, джылагъыз джашла,\nЧыгыгыз тауусулуб барады.\nДжыламукъ кёлледен толады.\nОй Карачайлыла, ой Аланла,\nКеси кесинден ыйлыкъгъан халкъ,\nбизден сора да болурму?\nДжылады кёк да, сарнады джер да\nХаджирет кетген минглеге.\nБиз кесибизни джокълукъгъа ийдик -\nАллах да не дер бизлеге.\n1965 - Эскишехир\nБиз джашаргъа дуньягъа\nКъууанч бла келгенбиз.\nЭркин джашау ючюн биз\nБек кёб къанла тёкгенбиз.\nАта джуртум Кафказия\nСен эсимде джашайса.\nТейри салгъан болджалда\nАхыр орнум боллукъса.\nМен тауланы батыры.\nДжашауум къайда болса да,\nанда болсун къабырым.\nНарт джуртума барыр ючюн\nМинги Тау'ну юсюне\nИзменено:\tSabr - 03.04.2014 23:06:41\n24.10.2012 00:24:57 Translit\nСабийлик – дуния китабыны ал бетлери,\nШаудан сууну чыкъгъан жери,\nКёлюбюзню, жюрегибизни туугъаны,\nЭсибизни аякъ юсге тургъан заманы.\nДуния, жер жюзю, аны табийгъаты, адамы, малы! Не сейирлик, тамашалыкъ затды бу! Дуния насыбын сезгенле, аны ачыкълар сёзле табалмайдыла… Алай тынч тюйюлдю ол берген сезимлени ангылатхан. Жаны барла, бири тууа, бирси уа ёле, жансызла, бири чагъа, бирси къуруй, кюнден кюннге жашау тасхалагъа тумалата барадыла, жерни бир сорууна жууаб табаргъа излеген, сорууун кёбейтеди ансы, жууаб бералмайды.\nТюйюлме билгич, акъылман, дагъыда, кёлюмдегин къагъытха ызласам, жюрегим тынчаяды, жюрек тынчлыкъны уа къайсыбыз сюймейбиз…Бирле айтырла, жашауну балындан башха, ауузуна тузун салмагъан, аны кюйсюзлюгюн былай нек ачыкълайды деб, бирсиле да къошарла, анса да насыб жууургъаныны тюбюнде турмай эдик, ол да жарсыу такъмаса деб, тёзерме, сёз – сёзден тышланнган жюрегиме, къолун узаталмаз!\nКъадар манга къаллай бир жашау бергенин мен билмейме, билген да эталмам, алай, бу къысха кёзюуде кёргеним окъуна, сабий жюрекге къоркъуу болмаса, къууанч салмайды. Танг бла кюн аязыр, булут да жайылыр деб жукъласанг, акъ булут къарагъа бурулуб, буз урмаса, тау артындан, кюн чыкъмайды. Быйылгъы кёгет кёлюме ётмейди, келлик жылныкъы, кёл этдирир деб ышансанг, башлары жерден къарамай къалады. Шашмагъан бир Аллах, адам акъылы, терслик бла тюзлюкню жолларын къайтып-къайтып барады, энди абаданыракъ да болур, эс алыр деб излесенг, таш бла ургъанны, аш бла ур деб юйретсенг, кесинги сыртынгдан бичакъ чанчмасала, ышарыб окъуна кетмейдиле. Быллай къыйынлыкъ манга, о нек берилди деб, сагъышлансанг, ырхы сууун ётдюм, охо, энди кёк жауунуна уа тёзерме дейсе, аны бла къалсанг а, жарсыуну аллы, ырхы суу тенгизге бурулмай, эки къолунг къайыгъынгдан суу тёгерге изленмеселе.\nМен не кёргенме!? Къатымдагъылагъа угъай, жюрегиме, кёлюме береме бу сорууну, акъылым а кенгдеди, жюрек сезгенни, акъыл къыйыр чегин да ёталмаз! Неден да бек а, келюмю китап болуп ачылырын излейме. Дагъыда, къоркъуу жюрегими кемиреди. Сёзден, къыйынлыкъдан къоркъуу угъай, кёл китабымы сет-мет этип къоярла деп. Жанымы тышын парчадан тышлап, кёзюн алмай турур менден адам улусу. Угъай-угъай, энчи эсни сюймейме деп, жилтинлерин сёксем а, сый излеп кюрешеди дерле. Ким ангылар дуния акъылын, мен кеси кёлюмю ушакъгъа чакъыралмай тургъанда… Жулдуз болсанг, адамлагъа тенг этмейди кесин, жерге жууукълашсанг, не бош жюрек эди, алгъа итинсенг, бизнича нек болмайды, артха къала башласанг, о бу жарлы, бир онгмайды дейдиле… Сёз этиу, сёз, сёз.\nСерлене барып, чагъа тургъан терекни, жангы жаннга жан саллыкъ бутагъын сындырадыла. Сууукъ болуп, от этерге угъай, къолларын тыялмай. Ангылаймыды да ол, ол бутакъ болгъаны терекни бир саны, аны къолуча, аягъыча, жилямукъ тёкгенин жарлы терекни, бош къалып бир жангы тёлюсюнден. Не да, жерде чабып баргъан къумурсханы, бош алай эзеди. Билемиди ол, аны да жашаргъа, урунургъа къадары болгъанын?! Дуниягъа къумурсха да къыйматсыз туумайды.\nТасхалыкъгъа батыла башласанг, дунияны бары кёз аллынга келеди. Акъылымда, жер анасы, тобукъланып, жилямукъ тёгеди. Манга кёзюн кётюрюп къарамайды, баям, жанлы затха санамайды. Аны таба тебиресем, артха турады, сёз айтыргъа кюрешсем, къулагъын жабады. Ышарсам, къашларын тюеди. Мудахлансам, башын энишге иеди. Патчахлыкъ этген жеринде, адам адамгъа аякъ кётюргенден сора, ол аякълагъа ол къалай сюелсин? Акъылын бизге берип, жилямукъдан сора тёгер заты болмаса, жилямай не этсин? Кеси адебинде бизни жюрюталмаса, манга кёзюн къалай кётюрсюн? Биз анга баш урмасакъ, бизни жанлыгъа къалай санасын? Гюняхлыдан къачмай не этсин? Анга уллу сёлешгенни, ауазын къалай эшитсин? Бу кюнде ышаргъаным ачыу тие болмазмы? Мени мудахлыгъым андан да бек кюйдюргенине уа ишек да жокъду.\nБар сагъышларымы, къол аязымыча, жамауатха ачар онгум болса эди… Жазгъан бирни этеди, не медет, акъылын а ким билсин деп къоярла. Бирле, мурат этселе, келлик заманны бал къатыш болурун излейдиле, бирсиле, балда къашларына дери батылып, дагъыда, кеслерине жан аурутадыла. О, не керек болур бу адам улусу санга?! Бу жууабсыз соруу, кюнден-кюнге жюрегими теренинде, тамыр ие баргъан болмаса, башын бери чыгъарып, салам бермейди. Тыш дуниягъа кёз жетдирмеген а, аны тузлулугъун бла татлылыгъын сезмейди. Бу затланы менден бир башха адам сорса, жууабла да табып, жарсыуулу жерде да кёл этдирир эдим, алай, менде кеси къайнатхан кёлюме уа, не ышаныуу салалмайма, не да алдаялмайма, не уа, башымы алып къачалмайма. Биринден къутулсам, анга ючюсю туады.\nМени сабий оюмларымы къыстап, жюрегими, кёлюмю, эсими бийлеп тургъан къоншу сезимлени не этейим?! Къонакъгъа сормай келгеннге, кет деп да къалай айтайым!? Къонакъча жюрютселе уа кеслерин, ёмюрге къонакъбайлыкъ этип турур эдим, бийлик этип тохтадыла ансы. Кёзге кёрюннген затланы, бирсилеге да кёргюзтюп, ийнандырыр эдим, акъылларымы уа кимге да къалай танытайым!? Ангылаталгъанымы сёз бла, тизалгъанымы назму бла, кёлюмю бетин ышарыуум да, жарсыуум да, кюрешеме бирси жюреклеге жол табаргъа, алай, энди эшиклерин ачайым дегенде, танымагъаннга эшик жабылыбды деб къоядыла. Мен а, къайгъымы бёлсем, тынчайыр эдим деп келеди кёлюме. Айхай, тобукъланнган заманларында мен билеклик этгенле, энди жерде айланмайдыла, мен а, жерни адамы, алагъа тенг къайдан болайым… Суу бара кетсе, таш да ашалады, таш тёзюмюм, къатылыгъым да болмай, мен а эрип кетмей къалай турайым… Бирде, манга киши къайгъы этмейди, кимни къайгъысын да мен нек этерге керекме деген соруу келеди… Ол сорууну, итле бла къуугъанлай, этип иеди кёлюм. Жарлы кеси, манга болуша келген эсе да. Бир къолум ишлемейме десе, бирсим ишге чакъырады,бир кёзюм кёрге сюймейме деб, жабылса, бирсим ачылыргъа итиндиреди. Бир аягъым атларгъа тебиресе, бирсим бирге барайыкъ дейди. Кёлюм, жюрегим а жангыздыла, ала бир кеслерин сюедиле, бир затны башха бла тенг эте юйренмегендиле, акъылым а, алагъа къарай, сагъышлада жууунады. Абери айтыр эсе да, сагъышла аууз сууун къурутуп, сёзю чыкъмай къалады.\nБилмейме, мени кёлюм мени акъылыма ушакъгъа къачан чыгъар, алай, кёлюм да кеси, акъылым да кеси, адам улусуна бир бирни ангылау, бирлик жашау тилей, жюрегими бек къууандырадыла!\nТАШ БЛА ДАУЛАША\n- Бир зауукъ жашауда жашайса,\nЗаман ёлчемине ушайса,\n- Хей, адам баласы, жанлы зат!\nСынабмы кёрдюнг тынчлыгъымы?\nСууукъгъа санай жаш, къарт,\nКъачан сезгенсиз хайырлыгъымы?\n- Тохта, не хатанг барды да сени?\nКиши ачытмай, тиймей жанынга!\nКъарачы, чал чачларыма мени,\nНеда терк тюрленнген сыфатыма.\n- Сиз сёзню санайсыз жарсыугъа,\nЖилямукъну истейсиз ачыугъа.\nЖокъ жиляр, тюрленир онгум,\nЖилясам - аны сыйпар къолум.\n- Угъай, тынчды бизден санга,\nЁлген тёре да барды инсаннга.\nЖокъду сени жюрегинг, сен ташса!\nНасыблы кесинг, къачан да жашса!\n- Жардан бир кетсенг, жюрек сынмазмы?\nХей, адам улусу, мени кёргеним азмы?\nСиз, келесиз, жашайсыз, кетесиз!\nТашны сырындан, о сиз, не билесиз?!\n- Билеме, сен мени, мен да сени ангыламам,\nАлай, энди ташха, жансызгъача къарамам.\nДагъыда, мен сукъланама сени къадарынга,\nЁмюрден ёмюрге сау-саламат баргъанынга.\n- Берир эдим жашаууму насыбны бир кюнюне,\nБолса эдим жанлы, къууаныр эдим тёлюме.\nБар журтум, жокъду ийманым, халкъым,\nСукъланаса, не болса да, ташды атым!\nБир бек къоркъады жюрегим\nЖашауда толмаз дей тилегим,\nТутмазла деб муратымы къолларым,\nЖабылыбмы къалырла дей жолларым.\nСезимле жан-жанымдан келедиле,\nБири насыб, бири къаугъа бередиле.\nЭсими, керексиз, бир кёб бёледиле,\nТагъа баргъанымы, аямай сёгедиле.\nЗаман тохтаусуз хыйлала бардырады,\nЧамлансала да кюйсюзлюгюне кёкле.\nКъанатлыланы окъуна абындырады,\nАякъ алалмай, сюркеледиле кёбле.\nОл жолда къаллыкъладан бирими\nБолурма да мен, о къалай сейирди.\nОгъесе, жетмезми манга заманны\nКъартаймазлыкъ къолуну зараны!?\nКъачалсам жарсыуусуз, биргеме\n«Мени да» дей, тилей келгеннге\n«Орунума бар» деб ашырырмамы?\nКъоркъады жюрегим къадарына\nЖер юсюню болгъан адамына.\nНе тюрсюнде келирине тангыбыз,\nОнгуна бурулурму да осалыбыз!?\nТаулай турурламы тауларыбыз?\nМинги тауда тургъанча къарыбыз!\nШуёхму болурла жауларыбыз?\nКъайры жетер «Таулу» атыбыз?!\nКъызара билирлеми бетлерибиз?\nБизгеми берирле тирлик жерлерибиз?\nКъууанырламы алда жюреклерибиз?\nЫшанама, бирлешир дей нарт халкъыбыз!\nТюзлюк болур бизни баш шартыбыз!\nАллах эс берир, жолдан шашханлагъа\nКечмеклик да болур артха къайтханлагъа!\nКече болуб ата,\nНек ауана тёгесе?\nТынчайыуу бериб да,\nНасыблы этиб да,\nКъалай да тюшдюм!?\nТансыкълыкъ сундум да,\nСени тасхалы атынг!\nКъуруду да къатынг.\nДа менден сора\nЖокъ эсе сынаучунг,\nДуниядан къора –\nАны бла къалмай,\nАртдан а базалмай,\nЖерни тюбюне батдынг!\nЮсюне сюелиб турама,\nЖел бла къуудурама,\nЖауун бла жуудурама\nЖокъ жан аурутуу,\nОноу этиб, эркелениб.\nСен жаханимде кюйгенде,\nАдам улусу жашар!\nЖарсыу сын къатыб, жатар!!!\nКелчи, тенгим, кел,\nКъоркъмай атлайыкъ алгъа!\nКъуру къарайыкъ артха!\nАчыуну малтаб, эзиб!\nДумп этиб къурутайыкъ!\nКъучакъны жарыкъгъа кериб,\nУллу Аллах берген насыбымы,\nАлалмайма, узатыб къолуму.\nБёлюрме, деб сагъышымы,\nЖел элтгенча, барады заман,\nМени да чакъыра ызындан.\nЖеталмайма, озалмайма аны,\nТыялмайма бир такъыйкъаны.\nГюл чакъса, кёз къууанады,\nСуу дунияны сугъарады.\nБитимле – аш жанлылагъа,\nЖашау – сынау адамлагъа.\nМени жумушум а неди жерде?\nАкъ чыгъарды бу соруу кёлюмде.\nЖаз кетсе, къыш келеди,\nАлай бла жашлыгъым ётеди.\nКюн сайын жууаб излейди\nАкъылым жуУабсыз соруулагъа.\nЖюрегими жарсыу билейди,\nБошму келдим, - деб дуниягъа?!\nАлай, ышанама къадарыма,\nЖюрекде болса ийман,\nАлдаб къоймаз заман!!!\nКЕЛСЕ ЭДИ МЕНИ КЪОЛУМДАН\nКелсе эди мени къолумдан:\nБолур эдим жулдуз, толгъан Ай!\nКъарланы эритиб жолумдан,\nБолур эдим къууанчлы жай!\nБолур эдим акъ къарылгъач.\nЖыргъа юйрене болбулдан,\nТынгылар эдиле таш, кёк агъач!\nБолур эдим ариу гёбелек,\nЧыртда ийменмеген отдан,\nНеда, чагъа келген терек!\nЖабар эдим жерни юсюне\nЖабыуну акъ лаудандан,\nБолурча бирлик эсгертме!\nДуниягъа бирден айтыргъа:\nБайлыкъ къачар онглудан!».\nБёлюб кесими солууумдан,\nКетиб баргъанны жашатыргъа!\nЖашауну жангыдан башларгъа!\nАны ёмюрлюк жоругъундан,\nУруш палахларын къурутургъа!\nКесими теримден берирге,\nКюйюб, тюнгюлген жашаудан,\nЖашаргъа итиннген сабийге!\nСокъурлагъа жарыкъ керирге!\nЧыгъарыб аланы ачыудан,\nКъанатлы насыбны сездирирге!\nКъыстар эдим бар хаталаны!\nЭрикмейин иш болумдан,\nЖамар эдим ачы жараланы!\nКелсе эди мени къолумдан…\nМурат эте билген да ахшыды!\nБошланады жюрек жарсыудан,\nДагъыда, умут жолум ташлыды!\nКЕСИМ БЛА ТАНЫШДЫРАМА\nТюбергеми излейсе жюрегиме?\nЭкиленме да, къара кёзлериме!\nКюзгю болуб бирсилеге,\nАлай жашайдыла кёзлерим.\nБатылмай кёзбау тюрсюнлеге,\nАкъ кёлюмю бетиди кюлгеним.\nСёзлерим – акъылымы чийлери,\nСезимлерим – джюрегими бийлери!\nТынгылауум – ачыу къадауум...\nКесиме да кёбдю ачы дауум!\nАуазыма тынгылаб да бир кёр,\nБу шартланы ичинде олду тёр!\nЭринлерими да къойма кенгде,\nАчыулансам, къысыучума бир-бирине!\nКъашларымы да бир эслесенг а,\nАла да турмайдыла жумушсуз!\nСылтау табаргъа излесенг а,\nКъутулмазса аладан урушсуз!\nЖаякъларым а, жаякъларым,\nЖарыкъ, толгъан айларым!\nУяла билиб, къызарыучудула,\nСол жанында батыучугъум а?!\nБирде махтандым, бирде азайтдым!\nБурнумдан сора, барын санадым!\nАны хапарын бир айтым бла айтама -.\nТаулума да мен? Тынч ангылатама!\nБош сёзню къолундан\nБир кёб келеди.\nБирде жилятхан да этеди.\nБу жансыз сёзге\nНек берилди бу кюч, нек?\nЁтдюрюб аны тёрге\nБаш урадыла таш, терек!\nНёгерлени жаула этеди,\nКеси уа, тил чыгъара кетеди.\nШошлукъда эриксе уа,\nЗауаллы, мычымай жетеди.\nДаулашдан кёчерге излесе,\nАриу сёзлени ызындан тизеди.\nЖыйрыгъы къанат къагъа жетсе,\nАдамлагъа мамырлыкъ да береди.\nБу бош сёзню хыйлалыгъы\nТюлкюле бла эришеди.\nТюз акъыллы адамланы уа,\nАлдаб, ой зауукъ этеди.\nДагъыда, барды муну дарманы,\nЖазыгъыз, болгъан къаламы:\nСабырлыкъны тас этмесегиз,\nЭсигизни терсине бермесегиз,\nБош сёз болур сизден кенгде,\nЖанламаз, санаб тенгнге!\nАндан ол заманда къол жууарсыз!\nКЪАРТ БОЛУБ БАРАМА\nБекден-бек келе барады жашарым,\nАздан-аз болдула кёз жашларым.\nЁсмейин тохтадыла санларым,\nКёбден-кёб тюйюле къашларым!\nИгиден- иги таный адамланы,\nАхырында жарата жанлыланы!\nКюнлерим, ёте сагъышлада,\nТангларым а, ата алгъышлада!\nКёз къарамларым тюрлене,\nБир сагъатха ачыулана, нюрлене,\nБир башха адам болуб барама,\nБолса да, анга кесим кюч салама!\nСейирди, келмейди къолумдан,\nКеси сагъышларымы хорларгъа,\nДуния жашаудан, адам жорукъдан\nкесиме бир маджал зат алыргъа!\nБирде, ангылай да тебрейме,\nЗаман мени бек алдагъанын.\nБу сезимим къоркъутуб, илгенеме,\nСюймей, таша кёз къарагъанын!\nКеси сёзюм бла жюрегими жарама,\nЧексиз умутладан булутланама!\nШуёхум, да мен къарт болуб барама,\nАллах айтыб, келлик кюнню жаратама!\nЖарсыгъанмы сундугъуз? Угъай!\nАдам болуб, жашаргъа деб туугъан,\nКъартайыргъа да буюрулгъан,\nО, адам улусу, аламатды къалай!!!\nБир инсан да кетмесин жашлай!\nМИНГ КЕРЕ ШУКУР АЛЛАХЫМА\nМинг кере шукур Аллахыма!\nСау аталы, сау аналы ёсгениме!\nДуния жарыгъын кёргениме!\nКюлюр онгум болуб, кюлгениме!\nТилим айланыб, селешгениме!\nСанларым ишлеб, тебгениме!\nАхшы – аман дей билгениме!\nГыржында кереклим жогъуна!\nЗарланмагъаныма киши сомуна!\nКюрешгениме тюзелирге онгуна!\nАчыуум - хатасыз сууугъанына!\nЖюрегим - къанны къуугъанына!\nТёрт саным да сау болгъанына!\nЖауун тюбюнде къалмагъаныма!\nЖамауатдан садакъа алмагъаныма!\nКяпырла жолларын бармагъаныма!\nЖаныбыз саудан, тюнгюлебиз,\nХаракет байлыкъгъа итинебиз!\nНасыбыбыз ахчады дей, келебиз,\nАжал жетгинчи, нени да сюебиз!\nКесибизни жарлыгъа санайбыз,\nБош жерде, артыкъ жиляйбыз!\nКёргенибизге эрише, жашайбыз,\nОнгсузну къайсыбыз ангылайбыз?\nАдам улусу, Аллахынга Шукур айт!\nТерслигинг болса, тобагъа къайт!\nХариб дуниядан тюйюлбюз бирибиз,\nАчы тилибизден дарманды динибиз!\nЖаш жюрегим, нек алдандынг?\nТюнгюлдюнг да, таралдынг!\nКъызыу отха жетиб,\nСюе билмеген жюрек,\nЭтмейин ачыкъ тилек,\nБек тынчды сюйген,\nАлай, бош тюйюлдю,\nО, жарлы жюрегим,\nСюе билмей эсенг,\nСюймей бир къой!\nСен турсанг сау-эсен,\nБир башха жюрек\nБолур санга къор!\nСюе билмеген жюрек\nЖел бутакъны келтириб,\nАкъылым келлик кюнлени\nСагъышын эте турады.\nСанга сюймеклик тууады.\nМияла адырча, сынадыла,\nНе кюннге келсек да,\nНе дуниягъа жетсек да,\nКъууандыргъан да этер,\nКъол булгъай, кетер.\nСен менден тилеген,\nТилейме мен да сенден.\nБир болуб динибиз,\nУллу Аллах къоймаз\nБир-бирге къаратыб кенгден.\nБирсиледен артыкъ затым,\nОлду мени халым!\nКим билсин багъасын,\nАкъылы бла сынасын,\nАлай, тюйюлме жаш,\nЖарыкъ болсам да,\nБилеме тюе къаш-баш.\nАякъны ташха урмагъан,\nАчысына багъа чекмез,\nБу мени кёлюмден\nАч жанлыча, келеди,\nКъууанч да сезеди.\nСюе билмеген жюрек а,\nКерексиз жилямукъла тёгеди.\nБу кюйсюз сезимни\nЖокъду анты, жаны,\nТутса тийишли жесирин,\nО, жарлы, билимсиз балала!\nБашларын тас этиб,\nЗаманны, татыуун сезмей,\nСюймекликни эм башына\nО, къадар сынауну\nСиз да, мен да –\nЁтмейди къатыбыз бла.\nНеге да ышанабыз,\nНеге да ийнанабыз!\nАртыкъ кёб абынабыз!\nСен да сюйгенде,\nО, адам улусу,\nБармыды эркинлик сенде,\nУллу Аллах къадар этиб,\nСюйгенинге эсинг кетиб,\nАдам сыфат жашаб,\nДа ким турсун да\nТуугъандан сора да,\nАякъ юсге тургъунчу(н),\nТургъандан сора да,\nКъылыкъ да этесе!\nКъая ташланы да элтесе!\nЖаш жылланы эсгериб,\nЧабаргъа да кюрешесе!\nКёб да тирелесе!\nБир узакъ жолну\nШо, жетмеген жеринге,\nИзменено:\tSabr - 03.04.2014 23:06:44\n24.10.2012 22:53:18 Translit\nМехмет КЪОРКЪМАЗ, ТЮРКИЕ\nСюйюб къойгъанем, Тейри, бирчик кёргенлей, ариу,\nСакълаб турама сени, башха къыз сюймей, ариу,\nСени бек сюйген джюрек къалырмы кюймей, ариу,\nТюнюм да сен, тюшюм да сен, къайгъым да сен, ариу.\nКёмюр кёзлеринг, къара къашларынг - ариу,\nСубай санларынг, узун чачларынг — ариу,\nЫшаргъанынг, кюлгенинг, таб джылагъанынг да — ариу.\nКъалай къояйым сюймей, сюймеклик ауруу — ариу.\nКъарачай намыс этиб, атынгы айтмайма, ариу,\nАтынга “АРИУ” дейме, келсенг сокъуранмазса, ариу,\nТурама сени сюйюб, сёзюмден къайытмай, ариу,\nКъоймасанг да сен менде джашар къарыу, ариу.\nАриу атынгдан башха мен ат билмейме, ариу,\nАнтмы этейим санга, сени сюеме, ариу.\n“Бирге эт бизни» деб, Кёкге да къарайма, ариу.\nАриу-ариу джашайыкъ, эки дунияда да, ариу.\nБу дунья къуралгъанлы, дунья кимге къалгъанды,\nНенча уллу къраллыкъ, бир чёбча джыгъылгъанды.\nМенме деб турма, ахырынг тюлдю узакъ.\nАй бу сейир дуньяда ким турур ёлмей, джашаб.\nБу фана дуньягъа кёз къаратма, ёллюксе.\nНе дыгалас этсенг да, буюрулгъанны кёрлюксе.\nЗаман бла, болджал бла хакъ кертини билликсе -\nНе бай, онглу болсанг да, тар къабыргъа кирликсе.\nЮйде эшитмем,- дедим, - ол ёлюм деген сёзню,\nАнам, атам ауушуб, ёлюмге ачдым кёзню.\nАры дери джарыгъем, энди къайда къууанчым?\nКъыйынлыкъмыды джангыз тюшюндюрген кюч бизни?\nСен да, шохум, менича, ёлмем дебми тураса,\nАджал келалмазмы деб, харс ураса, къутураса?\nАбдез-намаз джокъ эсе, не затынга базаса,\nСанга да фарз тюлмюдю, тебре, нек къубуласа.\nКиши хакъын ашамагъанма, Тейри, кесим билгенден.\nАллах сакъласын бизни харам ишде ёлгенден.\nМен разылыкъ береме, разы болугъуз меннге\nАллах да разы болсун, джууугъума, тенгиме.\nДЖЫЛЛА КЕТИБ БАРАЛЛА\nМен сабий сагъатымда, ийнаныгъыз, бек байем,\nКилиса’деген элде патчах кибик джашайем.\nАгъачладан, ташладан сауут этиб, ойнайем\nСагъыш эте билмейем, къатыма да къоймайем.\nАнам, атам да — сау, юй толусу бир барек.\nЮйюбюзню аллында - кёкге ёсген бир терек\nАнга ёрлесем, Тейри, мени эди тёгерек.\nДжаннетни кёрлюк болурем, ёрлесем аз ёргерек.\nЭнди къарайма да мен, бир кёб сагъыш этеме,\nКъайда джууукъ бар эсе, мен алайгъа кетеме .\nКъайда бир уруш болса, ушкок алыб джетеме,\n«Тынч тур джерингде»,- дейле, мен а сейир этеме.\nТюзетелир эсем деб, дуньягъа баш болама,\nКимине ариу айта, кимин бойнун бурама.\nКеси кесими ангыламай, сагъыш эте турама,\nАллах разылыгъы ючюн, не этдим деб, сорама.\nДжылла кетиб баралла, джюкден толу вагонлача.\nОл джюкню да поезд тюл, ёзюм тартыб баргъанча.\nКъыйынлыкъла да кёрдюм, эсимде тюлдю — ненча.\nДжюрек ауруу да кёрдюм, джыладым сабийлеча.\nДжылым къыркъ беш болса да, кёбден хапарым джокъду.\nБашым агъарса да, мен билмейме бир джукъ да.\nХамайылым джанымда, сауут-сабам къолумда,\nКюрешеме бараргъа уллу Аллахны джолунда\nАллах берген мюрзеуню, шукур этиб ашасанг,\nКишини къыйнамайын, тюббе-тюз джашасанг,\nХарам, гюнах этмейин, Хакъ джолда барыб турсанг,\nБу дунья да джаннетди - ашай, джашай билгеннге.\nХыйны бла кюрешмей, насыбха разы болсанг,\nАлдау бла кюрешмей, сёз этгенни къоялсанг,\nКиши кёрмейди демей, бир Аллах’дан уялсанг,\nБу дунья да джаннетди, ариу джашай билгеннге.\nХоншунг бла иги болуб, джарлыгъа джан салалсанг,\nАта-ана къыйнамай, разылыкъларын алсанг,\nКъартлагъа хурмет этиб, сабийге сабий болсанг,\nБу дунья да джаннетди, Тейри, джашай билгеннге.\nБеш ууахты намазынгы, къоймайын а къылалсанг,\nКъурманынгы кесалыб, зекятынгы бералсанг,\nОразангы туталыб, хаджиликге да баралсанг -\nАхратда джеринг - джаннет, былай джашай билгеннге.\nИзменено:\tSabr - 03.04.2014 23:07:02\n29.10.2012 14:48:19 Translit\nКонкурсха чыгъармаларын ийгенлени эслерин бу затха бёлюрлерин тилейме:\nКонкурсха ийген назмуларыгъызны, хапарларыгъызны - магъана, кеб (содержание, форма) джаны бла бек къарыусуз болгъанланы - бери салмай, кесигизге къайтарыб барама - кесигиз излегенча этеме. "Акътамакъда" сюздюрюрге излеген затларыгъызны ары кесигиз да саллалыкъсыз, "хо" десегиз, мен да салаллыкъма - авторну разылыгъыча бола барлыкъды.\nКонкурс февралны ючюсюне дери барлыкъды. Эсеблери мартны ючюнде - Джырчы Сымайылны туугъан кюнюнде - белгили боллукъдула.\n31.10.2012 02:28:40 Translit\nЭртден бла чыгъыб таулагъа бир къара,\nКёрлюксе къалай деменгилидиле ала.\nМийикден джити къарайдыла бизге,\nТарихибизни сала эсибизге.\nКёргендиле таула, эштгендиле суула,\nКъалай къыйналгъанларын джарлы адамла.\nОл кюн къандан къызаргъан таза тау суула\nбюгюн да саркъадыла джылай, къалтырай.\nтутмакъ этиб адамланы -\nтиширыуланы, сабийлени, къартланы -\nбизни аскерле сюргенлери.\nЭркишиле уа къазауатда\nкъралны сакълай ёлгенлери.\nАлай болса да, кючлю эди халкъ,\n14 джылдан къайытды сюргюнден.\nСен а, эл ашагъан эмеген,\nсыйсыз болуб атылдынг кешененгден.\nАндан бери кёб джыл ётгенди,\nДжангурла джуугъанла къанланы.\nАллай сойкъырым-геноцид болмасын энди,\nАллахдан тилейме мен аны.\nИзменено:\tSabr - 03.04.2014 23:10:31\n01.11.2012 02:14:25 Translit\nFATOŞ BÖKE HAZNEDAR\nКАВКАЗ ТАУЛА — СИЗНИ ЮЙЮГЮЗ\nОй аланла, ой аланла, келигиз,\nХалкъны-Джуртну къайдагъысын билигиз.\nКавказ Тауладыла сизни юйюгюз,\nМычымайын сиз алайгъа кетигиз.\nКъалай бош кетиб барады кюнюгюз.\nДунья былай къаллыкъ тюлдю, билигиз.\nТас бола барады Адетигиз, Тилигиз...\nАмерика тюлдю сизни джеригиз..\nТерилдигиз дунья малгъа, алдандыгъыз,\nУзакъ джерлеге чачылдыгъыз, атландыгъыз.\nДжазыуугъуз-къадарыгъыз болур эди алай...\nУнутмагъыз — барды джерде Къарачай.\n23 / 8 / 1976.\nЧолпан джулдузум, джарыкъ джулдузум,\nМен сени бир бек сюеме...\nИнгирде туууб, эрденде батыб,\nМени да къоюб кетесе...\nЫзынгдан къараб джылай къалама,\nОй къайры кетиб бараса.\nСени ой мен бир бек сюеме,\nСюймеклик аурууду, билесе.\nСенсиз дуньям къарангы болады,\nангыласанг — манга эрирсе.\nАллахха дуачы болама, джаным,\nТамбла къайытыб келирсе.\n2008, майны 15\nAsaletin gelir soyundan senin,\nZerafet akiyor boyundan senin....\nSayginin ozu var huyunda senin,\nEsin yok dunyada Malkar guzelim.....\nAsalet var bakisinda yuzunde,\nYalan olamaz vermis isen sozunde...\nIhanete yer yok hayat tarzinda\nEsine raslanmaz Мalkar guzelim...\nEsarete asla boyun egmezsin.\nNamusundan asla odun vermezsin...\nMilletini canin gibi seversin.\nYok esin dunyada Karacay guzelim.....\nOzledim kosup oynadigim ,\nAyagima batan cakil taslari.\nHazanda sararan kuru otlari.\nOzledim Koyumu esi dostlari.\nCalma kapim calma busabah erken,\nKimim var sana acacak BAYRAM.!\nKutlarim gonulden esi dostlari,\nEvim bombos senle gulemem bayram....\nEvler hep senlenir cocuklar ile,\nBahceler guzeldir cicekler ile,\nKaldim bayram gunu yalniz basima,\nGulu kopmus dal gibi kendimle.....\nOkyanus otesi yavrularim var.\nBayramsiz seyransiz cananlarim var....\nBitmez bu ayrilik uzuyor yillar...\nDerdimi hic esme bu sabah Bayram\nNe kurban isterim, ne asbab bugun...\nNe yaren isterim ne ahbab bugun...\nNe bir tac isterim , ne saray bugun,\nGetir yavrularim yigitsen BAYRAM.\nAh! Koyumun minik taslari,\nUzerinden seke, seke gectigim.\nZaman , zaman egri basip dustugum.\nBazen alip kurda kusa attigim...\nSizi oyle ozledimki gurbette,\nBulu verip basi versem bir kere,\nCanim yansa bir Ah! ceksem\nHasretimi duyardiniz belkide.\nGÜZEL KÖYÜM YAKAPINAR İÇİN\nHer sabah uyandım Guguk sesiyle,\nGüzel havan ile dolan nefesle.\nSelamlaştım sevinç ile herkesle,\nKöyüm ne güzelmiş sende yaşamak...\nKoyunların dağı taşı gezerdi .\nÇobanların ardı sıra giderdi,\nKaval sesi yürekleri delerdi ...\nKöyüm ne güzeldi sende yaşamak......\nBizimdi bu viraneler ,\nBizimdi bu viraneler,\nИзменено:\tSabr - 03.04.2014 23:14:17\n01.12.2012 22:05:53 Translit\n07.12.2012 01:04:12 Translit\nЭки тёппели бир тау барды.\nЭки атлы бир халкъ барды.\nБасхан — Хазар тенгизге,\nКъобан — Азау тенгизге\nбарадыла. Некди алай?\nСен — тенгизни сюесе,\nмен а - тауну.\nСен — хапарны сюесе,\nмен — назмуну.\nСен — Айны сюесе,\nмен а — Кюнню.\nДжашау уа - бошалады.\n24.12.2012 17:46:08 Translit\nМен керти поэт да болмам,\nДагъыда, «джаратырса», – деб, ышанама.\nСюйюб окъурса, Мариям,\nДжюрекден сеннге назмула джазама…\nАриулукъну Аллах эки этиб\nАдамлагъа бла Юсуфгъа юлешгенди дейле.\nСеннге къарай, сагъышха кетиб,\n«Иги кесегин а сеннге бергенди», – дейме.\nКюн таякъчыкъса бу къарангы ёмюрде,\nДжарыкъ джылыудан джылынад джюрегим.\nДжангыз терекчик чакъгъан чегетде,\nКъалай къууаналла кёзлерим.\nСау дуния терслеб бир бурулсун,\nНе этер, мен къатынгда болсам?\nАманлыкъ излеген кеси къурусун,\nБиз а джашайыкъ, Мариям.\nНе билесе сен\nКъайдан чыкъгъанды тукъумунг?\nКъайдан чыкъгъанды халкъынг?\nАта джурт къазауатны юсюнден?\nКъайда сермешгенди къарт атанг?\nКъайда джайгъанды окъларын?\nКъайдан билликди гитче баланг,\nБусагъатда сормасанг хапарын?\nКёчгюнчюлюкню юсюнден ?\nКъарт анангы къалай ётдю джашауу?\nКъум тюзледе огъесе талада?\nКъаллай балта тийдиртди джазыуу?\nКъалай къалгъанды аякъ юсюнде?\nОйнайды къобуз, джырланады джыр,\nХалкъынга уа къазылады къабыр.\nБилмейсе, тенгим, сен аны\nТёгюлгенин къызыл къаны.\nБагъалы джаш тёлюм,\nБарды бир айтыр сёзюм:\nДжерибизни юлешедиле джауларынг.\nБилсенг аны, къыйналмазмы джанынг?\nЭс бёлейик, толу джутханчы манкъуртлукъ\nАнсын этибизни ашарла,\nКъаныбыздан да этиб тузлукъ.\nМа келгенди ёмюрледе махталгъан сюймеклик.\nАкъ насыбды ол, болса халал къалада.\nУрлатхан джюрегинг ючюн тилемейсе Аллахдан кечмеклик,\nМеники уа тургъанды харам дорбунда.\nДжашай эдим тютюн иче, чайыр чайнай...\nКелдинг да буздунг ёмюр тынчлыгъымы.\nЭнди кесими къолда къалай тутайым,\nСен эшитмезча джюрек къычырыгъымы.\nКерек тюлдю харам сюймеклигим —\nАны бла абынырбыз Сыйрат кёпюрде.\nДжанынг бла джаным келишмез дуния ёмюрде...\nНечик къыйнайды таша кюймеклигим.\nАлай а, къоркъма, джунчутмам сени —\nСынауну бурмам джылаугъа.\nДжаша, ишлей къалангы насыбдан —\nАнга къууанырма къараб дорбундан.\nКЪАЧАН ЭСЕ ДА\nКъачан эсе да бар эди умут,\nКелир заман келтирир деб къууанч.\nДжюрек да — джюрек тюл — накъут,\nджерден Кёкге керилиб эд къулач.\nКъачан эсе да, бар эди ийнаныу,\nМен айтханны ол да айтырыкъды деб,\nСюймеклик къат-къат къайытырыкъды деб.\nАллай ийнаныу бар эди алгъын.\nКъачан эсе да бар эди кючюм\nСынауладан бюгюлмей ётерча,\nДжазыууму да джазыб кесим,\nТаш башында да джашау этерча.\nБар эди мурат, бар эди кюрешиу,\nКёбге созулгъан да бир термилиу.\nХар не да бар эди\nКъачан эсе да...\n11.01.2013 16:31:48 Translit\nАвторланы эслерине салабыз: Конкурсха чыгъармаланы алыу февралны 3-не дери барлыкъды. Андан сора, эришиуге къатышханланы чыгъармаларына къараллыкъды. Эсебле мартны 3-де (Джырчы Сымайылны туугъан кюнюнде) белгили этилликдиле.\n31.01.2013 12:45:11 Translit\nЭСГЕРТИУ: Февралны 3-не дери излеген Конкурсха къошулургъа боллукъду\n02.02.2013 11:45:28 Translit\nАвторлагъа дагъыда бир эсгертиу:\nбылайгъа салыннган чыгъармаларыгъызны, тас болмазча, кесигизде да сакълагъыз!!!\nБир чурум бла тас болуб къалсала, ызына къыйналмай джарашдырырча.\n03.02.2013 21:18:10 Translit\nБагъалы къаламдашла! Дорогие коллеги по перу!\nКонкурсха материалла алыуну болджалы бюгюн тауусулады. Мартны 3-не дери (Джырчы Сымайылны туугъан кюню) жюри чыгъармаларыгъызгъа къарарыкъды. Мартны 3-де уа, 1, 2, 3 орунлагъа чыкъгъанла белгили боллукъдула.\nБютеулей да Конкурсха 67 чыгъарма келген эди. Аланы 20-сы орус тилде джазылгъан назмула эдиле, биз а къуру ана тилибизде джазылгъанлагъа къарагъаныбыз себебли, аланы иелерине къайтаргъанбыз. Тыш къралладан да, тюрк тилде джазылгъан, 17 назму келген эди. Ала да, ана тилибизде болмагъанлары себебли, Конкурсха къошулмагъандыла. 30 назмудан 10-су Тюркде джашагъан къарачайлыладан келген эдиле — латин харифле бла ана тилибизде джазылгъан назмула эдиле. Алай а, бек къарыусуз болгъанлары себебли, Конкурсха ёталмагъандыла. Тышында ахлуларыбыздан 6 адамны назмуларын къошханбыз Конкурсха.\nДжуртда джашагъан къарачаймалкъарлыладан 13 адам ийген эдиле чыгъармаларын. Алтысыны назмулары, не джаны бла да къарыусуз болуб, Конкурсха къошулурча тюл эдиле. «Акътамакъ»да сюзсюнле, кемликлерин кетерирсиз — сора, джангыдан къарарбыз» дегенибизни ушатмагъандыла. Алай бла, Конкурсда ёчлю юч орун ючюн 13 шайырны (поэтни) джазгъанларына къараллыкъды .\nБарына да джетишимле теджейбиз. Ким, къайсы оруннга тыйыншлы болгъаны — айтханыбызча, мартны 3-де белгили боллукъду.\n04.02.2013 23:14:30 Translit\nбарыгъыздан да тилерим - мени электрон адресиме ( bilallaypan@hotmail.com) бир ийигиз:\nФ.И.О., год рождения (туура паспортугъуздача);\nточный почтовый адрес, электронный адрес, номер телефона -\nчтобы в любое время можно было с вами связаться.\n05.02.2013 22:51:58 Translit\nЖюри продолжает очень внимательно читать конкурсные материалы.\nКак выше написал, требуются ваши данные:\nточный почтовый адрес, электронный адрес, номер телефона\nПришлите их на электронный адрес: bilallaypan@hotmail.com\nСообщений: 521 Авторитет: 57\tРегистрация: 14.12.2011\n06.02.2013 00:08:05 Translit\nБилал, жюриде кимле бардыла? Башха темалада айтылгъан эсе да хапарсызма, бу темада уа ачыкъланмагъанды.\n06.02.2013 01:04:34 Translit\nЖюриде джолдашла бары да литературадан терен хапарлы джазыучуладыла, джангыз "чыгъармалагъа оноу этиб бошагъынчы, атыбыз белгили болмасын" дегендиле. Ишлерин тындырыб бошагъанлай, барын да былайгъа саллыкъма.\n07.02.2013 19:53:59 Translit\nАйтханыбызча, Конкурсну эсеблери Джырчы Сымайылны туугъан кюнюнде (мартны 3-де) айтыллыкъдыла. Жюри ишин дженгилирек тамамлаб, разы болса, алгъаракъ белгили этерге да боллукъду.\nЛауреатланы алгъышлау, ёчлерин да бериу - мартны 31-де Тебердиде, Кърымшаухалланы Исламны Музейинде бардырыллыкъды.\nЛауреатла бир къысха сёз да йтыб, кеслери сюйген назмуларындан бир экисин окъургъа борчлудула.\nОл кюн алайгъа кёб адам джыйыллыкъды - Кърымшаухаловские чтения" байрамгъа келгенле да къууанныкъдыла лауреатлагъа.\nК сожалению, не удается разыскать Байчорову Людмилу - электронный адрес не отвечает, а в форуме она не бывает, иначе откликнулась бы. Родом она из Карачаевска, профессия - медик, сейчас находится в Москве(ординатура). Если кто-то сможет связать её со мной, буду очень благодарен.\n02.03.2013 16:12:53 Translit\nБайрым кюннге (01.03.2013) Жюри Конкурсну эсеблерин чыгъарыб, ишин тамамлагъанды. Тамамлагъанды десек да, лауреатланы алгъышлау, саугъалау мартны 31-де боллукъду. Жюрини оноуу былайды:\nКЪАРАЧАЙ-МАЛКЪАР ДЖАЗЫУЧУЛАНЫ ДЖЫРЧЫ СЫМАЙЫЛ АТЛЫ АДАБИЯТ ЁЧЮ\nЛИТЕРАТУРНАЯ ПРЕМИЯ КАРАЧАЕВО-БАЛКАРСКИХ ПИСАТЕЛЕЙ ИМЕНИ ИСМАИЛА СЕМЁНОВА\nНа конкурс в период с 1 октября 2012 г. по 3 февраля 2013 г., всего было прислано 67 стихотворений. Из них 20 были написаны на русском языке и были отклонены и пересланы обратно авторам, так как это конкурс поэзии на карачаево-балкарском языке. Точно также 17 стихотворений, написанных на турецком языке, присланных из Турции, США, вернули авторам по указанной причине. Следовательно, все они в конкурсе не участвовали.\nИз 30 стихотворений, присланных на конкурс, 10 были от проживающих в Турции карачаевцев, написаны на карачаевском языке латиницей, но по причине слабости не прошли конкурс. Только 6 стихотворений зарубежных наших земляков допущены были к конкурсу. Проживающие на родине 13 карачаево-балкарцев прислали свои произведения. Из них у 6 авторов стихотворения за откровенной слабостью были отсеяны в ходе рассмотрения. На предложение комиссии переработать их и снова представить на конкурс, авторы не согласились. Таким образом, на конкурсе рассмотрены произведения 13 авторов.\nВсе члены комиссии получили произведения конкурсантов лично по электронной почте и дали свои заключения. Публично на форуме Эльбрусоида все произведения конкурсантов были выставлены на обсуждение и с ними за это время ознакомлено около 2000 посетителей. То есть, соблюдены все демократические процедуры.\nЖюри отмечает, что, поскольку конкурс проводился в первый раз, отсутствовал опыт проведения таких конкурсов, то, естественно, были свои трудности в его организации и проведении, практически все проводилось, опираясь на электронные средства информации. Жюри от имени всей карачаево-балкарской читающей публики выражает благодарность инициатору и спонсору премии имени Исмаила Семенова (по его просьбе Ф.И.О. не указываем), а также Алию Тоторкулову, руководителю Эльбрусоида, за предоставленную возможность на его электронной площадке провести настоящий конкурс.\nЖюри выражает уверенность, что Конкурс «ЛИТЕРАТУРНАЯ ПРЕМИЯ КАРАЧАЕВО-БАЛКАРСКИХ ПИСАТЕЛЕЙ ИМЕНИ ИСМАИЛА СЕМЁНОВА» станет традиционным для всех карачаево-балкарских авторов, а первый опыт его проведения будет поддержан как творческими союзами, так и патриотами нашего народа, заинтересованными стимулировать развитие литературного процесса как в Карачае и Балкарии, так и в местах компактного проживания карачаево-балкарцев за пределами нашей родины.\nПри нормальном функционировании Союзов писателей КЧР и КБР, республиканских органов, призванных заниматься вопросами развития языков, литературы, искусств нашего народа, всем этим должны были заниматься они. Но на протяжении последних 20 лет мы наблюдаем, что этого не происходит. Народы и их творческие Союзы предоставлены сами себе. Официальные премии Правительств КЧР и КБР присуждаются в результате необъявленных творческих конкурсов, по принципу каждой сестре по серьге, потому даже среди авторов и писателей нет не только интереса, но даже мотивации к творчеству для получения этих премий, так как власть милует и одаривает только тех, кто, по мнению власти, потрафляет сиюминутным интересам власти. Именно поэтому появилась идея проведения этого конкурса. И впервые она проведена именно для тех и среди тех, кто никогда не публиковался, но на самом деле идет на смену известным всем нашим писателям и литераторам. В этом смысле Жюри надеется, что лауреаты и отмеченные в ходе конкурса авторы в результате конкурса получат путевку в большую нашу литературу, с него начнется их творческая судьба, а имена их станут известны карачаево-балкарскому читателю.\nРассмотрев, всесторонне взвесив и оценив допущенные на конкурс стихотворения, Жюри решило:\nобъявить лауреатами конкурса: Байчорова Ш.Х., Байчорову Л.А.., Кущетерову А.Х., Рахаеву Д.Т., Салпагарову М.Дж., Шаваева И.А. До вручения премий 31.03.2013 г. в г. Теберде на Крымшамхаловских чтениях сохранить интригу и о распределени мест и премий объявить в торжественной обстановке в стенах дома-музея И.П. Крымшамхалова. ( Решение с именами лауреатов по ранжиру распределения мест и премий ниже закрыто и будет открыто для всеобщего обозрения 31 марта 2013 г.).\n7. Рекомендовать национальным издательствам КЧР и КБР, а также частным издательствам издать отдельной книгой сборник конкурсных стихотворений лауреатов премии имени Исмаила Семенова за 2012 г., а также лучшие стихотворения номинантов литературного конкурса.\n8.Объявить следующий конкурс за 2013 год с момента подведения итогов конкурса 2012 г.\nБегиев А.М., поэт, переводчик, публицист, заслуженный деятель культуры Республики Татарстан, заместитель председателя Союза писателей КБР\nЛайпанов Б.А., народный поэт КЧР, Почетный доктор КЧГУ им. У. Алиева\nОльмезов М.М., поэт, драматург, лауреат Государственной премии КБР, ответственный секретарь журнала «Минги Тау»\nБогатырева Ш.А., поэт, прозаик, переводчик\nЛайпанов Н-М.О., переводчик поэзии Исмаила Семенова, публицист, к.философ.н., Почетный доктор Карачаевского НИИ, Заслуженный работник муниципальной службы КЧР.\nСпециальное решение Жюри:\nКак инициатор проведения настоящего Конкурса, Жюри рассматривает его как один из важных элементов через творчество способствовать единению карачаево-балкарского этноса, утверждению единого карачаево-балкарского литературного языка, что созвучно задачам, поставленным съездом интеллигенции в г. Кисловодске в 2012 г.\nВ виду этого Жюри решило:\n1. День рождения Исмаила Семенова 3 марта объявить Днем Карачаево-Балкарской Книги! В этот День проводить праздник книги во всех школах, детских садах, учебных заведениях, сделать традицией встречи писателей с читателями, организовывать выставки-ярмарки национальных книг, когда авторы будут представлять свои произведения, с автографами дарить читателям, а дарение книги друг другу – сделать национальной традицией в Карачае и Балкарии.\n2. Считать целесообразным создание Союза Карачаево-Балкарских писателей в целях координации творческих усилий по сохранению и развитию национального языка, литературы нашего народа, при этом сохраняя членство в творческих союзах двух братских республик.\n3. Настоящую Премию в последующем реорганизовать в Литературную премию Союза Карачаево-Балкарских писателей имени Кязима Мечиева и Исмаила Семенова .\n03.03.2013 09:52:14 Translit\nМАРТ АЙНЫ ЮЧЮ - СЕМЕНЛАНЫ ИСМАЙЫЛНЫ (ДЖЫРЧЫ СЫМАЙЫЛНЫ) ТУУГЪАН КЮНЮ.\nАНЫ АТЫ БЛА АДАБИЯТ ЁЧ КЪУРАЛГЪАНЫ, АНГА ТЫЙЫНШЛЫ БОЛГЪАН ФАХМУЛУ ДЖАЗЫУЧУЛАНЫ ДА АТЛАРЫ БУ КЮН БЕЛГИЛИ ЭТИЛГЕНЛЕРИ - АДЕТ(ТРАДИЦИЯ) БОЛУР ДА КЪАЛЫР ДЕБ ЫШАНАБЫЗ.\n24.03.2013 18:50:15 Translit\nБИР ЫЙЫКЪДАН - ЭНДИГИ ЫЙЫХ КЮН МАРТНЫ 31-ДЕ, САГЪАТ 11-ДЕ\nСеменланы Исмайыл атлы адабият ёчге тыйыншлы болгъанланы ( Байчораланы Ш.Х., Байчораланы Л.А.., Кушджетерланы А.Х., Рахайланы Д.Т., Салпагъарланы М.Дж., Шауайланы И.А) эслерине:\nАйтханыбызча, сизни алгъышлау эмда ёч бла саугъалау Тебердиде, Кърымшамхалланы Ислам Бийни Юйюнде-Музейинде мартны 31 бардырыллыкъды. Сагъат онбирде башланныкъды джыйылыу - кечикмегиз, марджа.\nКЪЫСХА СЁЗ АЙТЫБ, БИР-ЭКИ НАЗМУ ОКЪУРУГЪУЗНУ ДА УНУТМАГЪЫЗ.\n28.03.2013 22:25:10 Translit\nБагъалы къаламдашла - Семенланы Исмайыл атлы адабият ёчге тыйыншлы болгъанла: Байчораланы Ш.Х., Байчораланы Л.А.., Кушджетерланы А.Х., Рахайланы Д.Т., Салпагъарланы М.Дж., Шауайланы И.А.\nКелалмазлыкъ (чурумун да айтыб) - тамбладан кеч къалмай, мени электрон адресиме бир билдиригиз.\n31.03.2013 11:59:26 Translit\nБюгюн Тебердиде, Кърымшамхалланы Ислам Бийни Юйюнде-Музейинде талай ашхы иш боллукъду:\n1. Халкъыбызны онглу адамларындан бир къаууму Кърымшамхал улуну медалы бла саугъаланныкъды;\n2. Семенланы Исмайыл атлы Конкурсда хорлагъанлагъа ёчлери берилликди;\n3. Къарачай-малкъар джазыучуланы Союзуну Къурау Джыйылыуу (Учредительное Собрание) боллукъду.


Токну къоранчларын азайтыу | Электронная газета "Заман"\nТокну къоранчларын азайтыу\n15 июня, 2022 - 17:36\n«Россети Шимал Кавказ» компания бизни республикада электрокючню эсеплеген жангы системаны юч муниципалитетде сынам халда ишлетип кёргенди. Аны бла байламлы ахыр жумушла Зольск, Бахсан районлада эмда Бахсан шахар округда тамам этилгендиле, деп билдиргендиле компанияны пресс-службасындан.\nЖангы приборланы энергетикле юйлени къабыргъаларында угъай, орамда, аланы алларында тургъан ток чыпынланы башларында орнатадыла. Алай нек этгенлерини хыйсабын, алагъа адамны къолу жетмезча деп ангылатадыла ала. Дагъыда бир игиси – контролёр бла тюбешип турургъа, кёргюзтюулени абонент пунктха жиберирге да керекмейди. Неллай бир ток кюйдюрюлгенин а абонентни къолунда боллукъ пульт кёргюзтгенлей турлукъду. Алай бла ол компаниягъа, хайырланыучулагъа да ахшы амалды.\nБыллай приборладан бюгюнлюкде 37 мингден артыгъы орнатылыннганды. Ала жиберген кёргюзтюулени жыйышдырып, ызы бла компаниягъа жиберген 668 устройство да барды. Бу ишлени чеклеринде энергетикле эки минг эски чыпынны, сора дагъыда 217 километр ток ызланы жангыларына алышхандыла.\nЭнергетикле бу системаны биринчиден ол участкалада нек орнатып башлагъандыла десегиз, алада сетьле осалыракъ халдадыла, кеслеринде да асламыракъ къоранч болады. Сёз ючюн, Зольск районда ток ызлагъа къышда буз терк-терк жабыша туруучуду. Электрокюч бла жалчытыугъа ол тийреледе болуучу желле да себеплик этмейдиле. СИП деген ток ызланы хайырындан а ол къоркъууну да азайтыргъа къолдан келликди.


Къышлыкъ мирзеуню себерге хазырланадыла | Электронная газета "Заман"\n- Жууукъ заманда 53 минг гектаргъа къышлыкъ будай, 9,5 минг гектаргъа арпа эм 1,2 минг гектаргъа рапс себилликди. Саулай айтханда ол былтырдан 120 процентге асламды, деп билдиреди КъМР-ны эл мюлк министрини орунбасары Тимур Вадахов.\nРФ-ни Эл мюлк министрини биринчи орунбасары Джамбулат Хатуов айтханнга кёре, къыралны сабанлыкъларыны 60 процент чакълысында мирзеу эм къудору битимле ёсдюрюледиле. Ол санда тирликни 48 проценти къышлыкъ къультуралагъа жетеди. Агропромышленный комплексни келечилерини эсеплерине кёре, быйыл къышлыкъ мирзеуню бар тюрлюсюнден да 18,8 миллион гектаргъа себилликди. Ол санда 372,5 минг гектаргъа рапс. Бюгюнлюкде тийишли ишле 6,3 миллион гектарда тамамланнгандыла. Ол былтыр бу заман бла тенглешдиргенде, 14,5 процентге кёпдю.\nТерк райончулада да былтырдан тирирек болуп, бу кюнледе къыстау рапсны салып башлагъандыла. Алай бла бюгюнлюкде ишле 700 гектарда бардырылгъандыла. Къышлыкъ будайны бла арпаны уа республиканы мюлклеринде айны аягъында салып тебирерикдиле.


Найдено 0 3-комнатных квартир на улице Орджоникидзе в городе Черкесск\nПродажа трехкомнатных квартир на улице Орджоникидзе в городе Черкесск\nКарачаево-Черкесская Республика, Черкесск, улица Калантаевского, 17 от ул. Орджоникидзе\nКарачаево-Черкесская Республика, Черкесск, Красноармейская улица, 66А от ул. Орджоникидзе\nКарачаево-Черкесская Республика, Черкесск, Советская улица, 73 от ул. Орджоникидзе\nКарачаево-Черкесская Республика, Черкесск, Советская улица, 64 от ул. Орджоникидзе\nКарачаево-Черкесская Республика, Черкесск, Кузнечный переулок, 4 от ул. Орджоникидзе\nКарачаево-Черкесская Республика, Черкесск, проспект Ленина, 67 от ул. Орджоникидзе\nКарачаево-Черкесская Республика, Черкесск, проспект Ленина, 68 от ул. Орджоникидзе\nКарачаево-Черкесская Республика, Черкесск, Фабричная улица, 120 от ул. Орджоникидзе\nКарачаево-Черкесская Республика, Черкесск, Красноармейская улица, 57 от ул. Орджоникидзе\nКарачаево-Черкесская Республика, Черкесск, улица Умара Алиева, 18 от ул. Орджоникидзе\nКарачаево-Черкесская Республика, Черкесск, проспект Ленина, 145 от ул. Орджоникидзе\nКарачаево-Черкесская Республика, Черкесск, Комсомольская улица, 29 от ул. Орджоникидзе\nКарачаево-Черкесская Республика, Черкесск, улица Умара Алиева, 31 от ул. Орджоникидзе\nКарачаево-Черкесская Республика, Черкесск, Красноармейская улица, 59 от ул. Орджоникидзе\nКарачаево-Черкесская Республика, Черкесск, Первомайская улица, 34 от ул. Орджоникидзе\nКарачаево-Черкесская Республика, Черкесск, улица Умара Алиева, 6 от ул. Орджоникидзе\nКарачаево-Черкесская Республика, Черкесск, Одесский переулок, 14 от ул. Орджоникидзе


Жазыкъсыныуну излемеген инсан эм кинода аны ойнагъан: келишемидиле ала бир бирлерине? | Электронная газета "Заман"\nЭсигизге салайыкъ: 2002 жылда Боденское кёлню башында болгъан ишни юсюнден алыннган «Последствия» деген кинолентаны баш жигити Роман Мельникни, аны фильмде Арнольд Шварценеггер ойнайды, авиакатастрофада юй бийчеси бла ауурлугъу болгъан къызы жоюладыла. Эр киши, къыйынлыкъны кётюралмай, диспетчерни излеп табады. Ол а кесини халатын женгдирмегенлей, кечгинлик тилерге унамагъанындан сора Мельник аны ёлтюреди. Аны он жылгъа тутмакъгъа олтуртадыла.\n«Последствия» деген фильмни продюсери белгили Даррен Аронофски («Реквием по мечте», «Рестлер») болгъанды. Кинолента документли чыгъармагъа ахырысы бла да ушамайды. Лентада къыйынлыкъны онбеш жыл мындан алгъа хауада эки самолёт къагъышханларын эшитген къайсы адам да шарт танырыкъды. Алай шартла тюрлендирилипдиле. Жигитни аты Виталий Калоев тюйюлдю, Роман Мельникди, ол Испанияда угъай, Америкада жашайды, архитекторну юй бийчеси бла эки сабийи угъай, юй бийчеси бла ауурлугъу болгъан къызы жоюлгъанча кёргюзтюлюнеди.\nКесаматчыла айтханнга кёре, сценарийге кёре ауушханланы саныны гиперболалыгъы уа бютюн чамландырады: 71 адамны орунуна анда 300 къырылгъанча билдиредиле. 71 жоюлгъан инсан киногъа билет алгъанны кёз жилямугъун агъызыргъа азлыкъ этгенча.\nОрус тилли къараучуну Мельникни юй бийчесини аты бла байламлы келишмеулюкле да ачыуландырадыла. Фильм баргъаны къадар ол «Алина» деп къатлап-къатлап турады. Баш жигит кече жанында къалгъан сын ташда уа уллу харфла бла OLENA деп жазылыпды.\nМельник бла авиадиспетчер Джейкни ызлары уа режиссёр кеси къурагъан болумладан толуду, дейдиле рецензентле. Эр киши атын алышындыргъанча кёргюзтедиле, ол, юйюрюн къоюп, башха штатха кёчюп, кёкде болгъан ажымлы иш ючюн кёз жашлары къурумай жашайды. Джейкни керти жашауда юлгюсю Питер Нельсен а жаланда башха авиакомпаниягъа ишге кёчген эди.\nФильмде эки жигит да бирча инжиледиле: жууаплылыгъы болмагъан диспетчер эмда юч жууукъ адамын асырагъан да. Баям, лентаны къурагъанла эки эр кишини къадарларын эм адамла жоюлгъан хауа коридорланы тюбеулерин да бирге келишдирирге, байларгъа излегендиле.\nВиталий Калоев терс болгъан жашны онеки кере бичакъ бла ургъаны да сабыр халда эки кере чанчыуча кёргюзтюлгенди. «Последствиялада» келишмеулюклени эм халатланы сылтаулары Калоев кесини къыйынлыгъыны юсюнден фильмни съёмкаларын унамагъанынданды, аны себепли бу ишни хар болумун режиссёрлагъа ангылатмагъанынданды.\nКинолентаны аллында «Керти болгъан ишлени мурдорунда» деп жазадыла. Алай баш жигитни сыфаты, болумла да танымазча тюрлендирилипдиле, дейди.\n«Сагъыныргъа да сюймейме!» – дегенди Виталий Калоев чыгъарманы юсюнден. Аны оюмуна кёре, фильмде къыйынлыкъны болумлары, жигитлени къылыкълары, башха затла да тюрлендирилипдиле. Виталий Калоевни ойнагъан Арнольд Шварценеггер асыры бек инжиле эди, къараучуну кесине жанын аурутурча, къарыуундан келгенни аямай.\n- Мени жанымдан аллай зат болмагъанды, манга жан аурутсала сюймейме. Ишни тинтселе, тюзюн тапсала, терслени жууапха тартсала сюе эдим, - деп ангылатады Калоев.\nДиспетчерни ролюн да, кесини сыфатынча, тюз алай жаратмагъанды архитектор. Калоевни оюмуна кёре, чыгъарманы авторлары, биринчиден, аны терслиги болмагъанча кёргюзтгендиле, экинчиден а, ол жарсыгъан этгенча. Белгилисича, эки бортда да адамланы къадарларына жууаплы болгъан авиакомпанияны ишчиси Виталий, Америкагъа келип, юйюрюню ёлген суратларын кёргюзтгенде да, кечгинлик тилемегенди.\n- Сокъураныу болмагъанды, аны къатына келип, кёзюне къарагъанымда, ол ачыкъ кёрюнюп тура эди. Мен аны къатына жетгенимде, ол, кесин кётюрюп, манга сансыз къарай эди – фильмде ол кёргюзтюлмейди, - дейди Калоев.\nБелгилиди, фильмни къураучулары не Калоев бла, не аны жууукълары бла сёлешмегендиле, аладан эсгертиулени да излемегендиле.\nКино кесаматчыланы кёбюсю чыгъармагъа багъа бичиуде Виталий Калоев бла бир оюмлудула. Бирле жигитлени рольлары жазылып бошалмагъанлагъа ушайдыла, дейдиле, башхала уа фильм баргъан къадар бети бир кере да тюрленмегенлей айланнган Шварценеггерни оюнун жаратмагъандыла, ючюнчюле уа ахыры къалай бошалгъанын ангыламай къалгъандыла. Къалай-алай болса да, кинолента Голливудну жорукъларындачады: дерт жетдириуге дагъыда дерт жетдириу къошулады. Анга уа экспертлени кёбюсю акъ халыла бла тигилгеннге ушагъан ахырда келишмеген эпизодхача къарайдыла.\n- Ала башха тюрлюледиле. Ала Шварценеггерден дюгерли эталлыкъ тюйюлдюле, къылыкъларын да тюрлендирирге къолларындан келмегенди. Виталий тюзлюкню излегенди, алай европалы уллу кёллюлюкге тюбегенди, Россейге терс къараугъа да. Ол болмаса эди, бу къыйынлыкъны кёпле унутурукъ эдиле. Алай ол а этген иши бла битеу дуниягъа бу адамла жоюлгъандыла, юйюрле къуругъандыла, деп эсгертгенди.\nКерти жашауда жерин тапхан бу ажымлы иш битеу тюз ниетли адамланы жюреклерине жетгенди. Хау, америкалыла ол шартланы терк къолгъа алып, кеслерича тюрлендирирге излегендиле. Анга эркинликлери да барды, - деп хапарлайды Россейни Кинематографистлерини союзуну келечиси кинорежиссёр Борис Кантемиров.\nЭкспертле «Последствия» фильмни 2011 жылда NationalGeografic телеканалда чыкъгъан анга ушагъан даулашлы документли материал бла тенглешдиргендиле. Эсепде ахыргъы онглуракъ окъуна болгъанды.


Энди Калюжный орамны къолгъа алгъандыла | Официальный сайт газеты "Заман" на портале СМИ КБР\nСчетчики портала Энди Калюжный орамны къолгъа алгъандыла 20 марта, 2017 - 16:27 НовостиТюнене КъМР-ни Башчысы Юрий Коков Нальчикде Калюжный бла Толстой орамла бирге къошулгъан жерде жолну тапландырыу не халда болгъанын кёргенди эмда республиканы ара шахарында транспорт инфраструктураны игилендириуню вопрослары жаны бла къысха кенгеш бардыргъанды.\nБилдиргенибизча, март айны ал кюнлеринде Калюжный орамда темир жол (20-чы номерли) кетерилгенди. Шахарны оноучулары айтханларыча, бу иш РФ-ни Транспорт министерствосу бла этилген келишимге тийишлиликде бардырылгъанды. Битеу бу жумушла Мальбахов атлы орамда путепроводну кетериуге хазырланыу чеклеринде толтуруладыла. Бюгюнлюкде уа Калюжный бла Толстой орамланы арасында болгъан тюкенчикле кетерилип, алайда асфальт жол ачылгъанды.\nЮрий Коков аны болуму бла шагъырейленнгенди эмда жууаплы къуллукъчулагъа аны тийресин тапландырыргъа буйрукъ бергенди. Биринчиден, ол темир жолну кетериу къалай баргъанын соргъанды. Жууаплы компанияны келечиси билдиргенича, чырмаула жокъдула, битеу ишле 10 апрельге дери бошаллыкъдыла.\nНальчикни администрациясыны башчысыны орунбасары Мухамед Бегидов а жыйылгъанланы жангыртыу ишлени схемасы бла шагъырей этгенди. Ол айтханыча, битеу къурулуш ишле планнга кёре барадыла. Бюгюнлюкде Головко, Кешоков орамлада темир жолла кетерилгендиле, алайлада асфальт да салыннганды.\nЮрий Коковну сорууларына жууапла бере, Мухамед Бегидов Толстой бла Калюжный орамла бирге къошулгъан жерде, планнга кёре, жууукъ заманда тёгерек айланырча жол ишлениллигин айтханды. Аны тийресинде жашиллендириу жумушла толтуруллукъдула. Темир жолну орунуна уа жангы трасса ишлетирге, алай бла Мальбахов орамны бла Калюжныйни байларгъа мурат барды.\nДокладха тынгылап, Юрий Коков битеу бу жумушла республиканы ара шахарында водительлеге тап болумла къурар мурат бла башланнганларын чертгенди. «Темир жол кетерилген жерни хар метрин да хайырланыргъа, Нальчикни транспорт инфраструктурасын игилендирирге борчлубуз», - дегенди ол.\nБолжалланы юслеринден айтханда уа, Мухамед Бегидов билдиргенича, битеу ишле 1 ноябрьге дери бошаллыкъдыла, ол санда Мальбахов орамда путепроводну орунуна жол битдирилликди. Юрий Коков а Калюжный орам осал болгъанына эс бургъанды. «Кесими таныгъанлы ол тюрленмейди, тешикледен толуду. Аны тап халгъа келтирирге онг бармыды?» - дегенди.\nМухамед Бегидов айтханыча, шёндю жангыртыу ишле бардырыладыла, алай планнга кёре уа аны кенгертирге эмда кётюрюрге белгиленеди. «Жол асыры энишгедеди, жауунланы кезиуюнде суу жыйылып асфальтны бузады. Алай тапландырыу жумушладан сора болум тюрленирикди», - дегенди ол.\nРеспубликаны оноучусу толтурулгъан жумушла ючюн ыразылыгъын айтханды эмда жууаплы органланы, битеу онгланы, финансланы да хайырланып, башланнган ишни ахырына жетдирирге, адамланы излемлерин толтурургъа буюргъанды. «Бу жолну Ленин атлы проспектден да аламат этигиз», - деп къошханды.\nКъМР-де МВД-ны УГИБДД-сыны башчысы Юрий Бегидов бизге билдиргенича, битеу бу жумушла Нальчикде жолда жюрюуню тапландырыргъа болушурукъдула. «Быллай тюрлениуле керек болгъанларыны юсюнден эрттеден да айтыла эди, алай Толстой орамны ачаргъа темир жол чырмагъанды. Бюгюн а, сёлешиуле бардырылып, республиканы Башчысыны къатылыгъы бла ол планла жашаугъа сингдириледиле.\nБизни шартларыбызгъа кёре уа, хар кюн да Мальбахов атлы орам бла орта эсеп бла эки жанына да 30 минг машина ётеди. Путепровод жабылса уа, аланы асламы Киров атлы орамгъа кёчерикдиле. Толстой орам Калюжный бла байланнганы уа пробкаланы азайтыргъа болушурукъду. Зольск, Бахсан, Чегем жанындан келген студентле, бу тийреде организациялада ишлегенле да ара орамлагъа кирмей, Калюжный бла келаллыкъдыла», - дегенди.\nНальчик шахарны администрациясыны башчысыны орунбасары Мухамед Бегидов бизге билдиргенича уа, битеу къурулуш жумушла планнга кёре барадыла. Жаланда путепроводну 15 мартда жабаргъа белгилене эди, алай артыкъ уллу болмагъан чырмаула ючюн эки кюннге кеч къалыргъа тюшгенди. «Планнга кёре, кёпюрню эки айны ичинде кетерирге белгиленеди, алай биз андан да терк бошарыгъыбызгъа ишеклик жокъду. Кесигиз да кёресиз, Калюжный орамны халын, республиканы Башчысыны буйрукълары бла битеу кемчиликле кетерилликдиле – былайда чыракъла орнатыллыкъдыла, парковкала ишленирикдиле», - дегенди ол.\nТикаланы Фатима. Читать также


Къармашхан – амал табады | Электронная газета "Заман"\nЭнди ол жылла оздула, кетдиле,ызларына къайтмазла. Алай адамлагъа жашаргъа керекди. Бир-бир эллиле, узакъ шахарлагъа кетип, урунургъа кюрешедиле. Элде къалып кеслери ишле къурап, баш кечиндиргенле да аз тюйюлдюле.\nБу хапарыбызда Герпегежден аллай бир юйюрню юсюнден айтайыкъ. Юйню таматасы Гуртуланы Къарады. Аны жашлары Назир бла Зейит элде мал тутадыла, чабакъ да ёсдюредиле.\nМаллагъа Зейит къарайды. Эл башында орунлары барды. Жайда сауулгъан ийнеклерин ол тийреде отлатады. Бирси малларын тау жайлыкълагъа жибереди. Алгъын , Жыгъыш жайлыкълада тутханды. Быйыл а Илчеуде тургъанды. Энди бираздан элге жыярыкъды.\nМалны сютюн алайлай да сатады. Айран, бишлакъ да этеди. Солуу кюнледе Нальчикде Абхазия майданда бардырылгъан ярмаркагъа келтирип, ётдюрюп да кетеди. Зейит малларына аш бла иги къарайды. Аны ючюн сютю къалын болады. Ол себепден айраны, бишлагъы да татыулудула.\nГерпегежде Хеу сууну жагъасында жылы суу чыгъады. Къараны бир жашы Назир аны къатында уллу кёл ишлеп, ары кёп тюрлю чабакъ жибергенди. Аланы бирлери сууну башында жюзедиле, башхалары уа - теренинде.\nНазир аланы Ставрополь крайдан, Прохладна тийресинде кёлледен келтиреди. Ол кёлледе тургъан чабакъланы кырдык, къамиш ийислери барды. Назирни кёлюнде суу жылыды, кеси да тазаланнганлай турады. Аны ючюн чабакъ да ийисинден терк тазаланады.\nКёлде иги чабакъла ёсгени тёгерекге жайылгъанды. Нальчикден, башха элледен кёп чабакъчы келеди. Юйюрлери бла келгенле да бардыла. Чабакъ тутаргъа эркинликни багъасы эки жюз сомду. Юйюрлери бла келгенледен да аллай бир алады. Тутхан чабакълары ючюн килограммына 230 сом тёленеди.\nКёлде уллу чабакъла да бардыла. Назир айтханнга кёре, ол чабакъла къаллай бир жашай барсала да, аллай бир ёсюп турадыла.\nАшларыны юслеринден айтханда уа, Гурту улу алагъа будай, нартюх, зынтхы жарма да береди. Ол ашарыкъла чабакъны бек айнытадыла. Аны ючюн болур, алайтын ётсенг, хар заманда да чабакъчыланы кёрюрсе.\nАлайды да, ишни сюйген амал излейди. Гуртуланы жашлары Герпегежни кёчген жерлеринде, кёп къыйын салып, бири мал орунла, экинчиси уа кёл ишлеп, кеслерин да кечиндиредиле, кёплеге болушхан да этедиле. Тутхан ишлеринден къууансынла.


Аланы хар юйде ашыгъып сакълайдыла | Электронная газета "Заман"\nАланы хар юйде ашыгъып сакълайдыла\n12 июля, 2018 - 08:44\nЖыл сайын июль айны экинчи ыйых кюнюнде Россейни почтасыны байрамын белгилейбиз. Ол датагъа жоралап тау эллерибизде почтада ишлегенлени юслеринден билдире турабыз. Бу жол кезиу Акъ-Суугъа жетгенди.\nАны почтасыны таматасы Бабаланы Светланады. Ол мында ишлегенли быйыл 25 жыл болады. Ары дери да элде почтада Сбербанкны бёлюмюнде онбеш жыл ишлегенди. Бу огъурлу тиширыу аллай бир заманны ичинде почтаны жумушун айыпсыз толтургъанлай турады.\nБюгюнлюкде аны биргесине оператор Текеланы Аминат, почтачыла Марина Ивазова, Елена Понизовная, Александра Ерешенко ишлейдиле. Ала кюн сайын бери келген газетлени, письмоланы, посылкаланы адамлагъа жетдиредиле. Газ, чыракъ, суу эм башха налогла ючюн тёлеучюледен ахча аладыла. Ол жумушланы тындыра хар бири кюн сайын, бек аздан, беш-алты километр жаяу жюрюйдю. Инбашларына газетледен, журналладан толу артмакъланы кётюрюп, айланч-къыланч жоллагъа чыгъадыла. Жауун, къар, къызыу деп къарамайдыла. Адамланы ыразы этерге кюрешедиле.\nПочтаны иши кюн сайын къыстауду. «Газетлеге, журналлагъа жазылыу кампанияла башлансала, жумушубуз бютюн да борчлуду. Хар почтачы адамла бла ангылатыу ишле бардырады. Ёз тиллеринде чыкъгъан «Заман» газетге энчи эс бёледиле»,-дейди почтаны таматасы.\nСветлана кеси да бу ишге уллу эс бурады. Жазылыу кампанияланы кезиулеринде адамлагъа телефон бла сёлешип эслерине салады. Ол кезиуледе почтагъа кеслери сёлешгенле да бардыла. Аланы атларын ол хурмет бла сагъынады: Улбашланы Хауа, Созайланы Роза, Кючмезланы Римма, Кючмезланы Адалбий, Бачиланы Мариям, Жаболаны Яхуа, Ботталаны Идрис,Махийланы Азиза эм башхала. Ала барысы да ёз тилибиз, культурабыз, адетлерибиз, тёрелерибиз ючюн жарсыгъан адамладыла.\nБыла барысы да абаданладыла. Аладан юлгю алып, жаш тёлю да ёз тилинде чыкъгъан чыгъармалагъа да эс бурса тийишли эди, дейди ол.\nКъайсы элибизде да почтачыла аман ишлемейдиле. Ауур жюкню кётюрюп, кюн сайын тау эллерибизни орамларын къыдырадыла. Жамауатха газет, журнал юлешедиле, пенсиячыланы ахчаларын да къолларына тутдурадыла. Аладан ыразылыкъ да табадыла, кёп алгъышлагъа тийишли да боладыла.\nБарысын да почталада ишлегенлени профессионал кюнлери бла алгъышлай, «Заман» газетни редакциясыны атындан алагъа саулукъ, узакъ ёмюр тежейбиз. Хар заманда да адамлагъа ахшы хапарла келтириучюле болсунла.


Салыннган борчланы бийик даражада толтурургъа уста, ишлерине жюреклери бла берилген команда болушады | Электронная газета "Заман"\nБюгюнлюкде ол таматалыкъ этген «АССО» компания Нальчикни жангы микрорайонунда шёндюгю излемлеге келишген школну ишлете турады. Биз да Алисолтан Магомедович бла къурулуш баргъан жерде тюбешип, школну башха объектлени арасында энчилигини, ол бу усталыкъ бла къалай кюрешип башлагъаныны, республикада бу сферада болумну юслеринден ушакъ бардыргъанбыз.\n- Алисолтан Магомедович, бюгюннге дери да школну юсюнден «Заманда» жазыла тургъанды, алай окъуучуларыбыз аны объектледен энчилигин билирге сюерик болурла…\n- Анга бир жанындан экспериментальный дерге да боллукъду. Къыралда ол ючюнчюдю, биринчи экиси Татарстанда бла Грозныйде ишленнгендиле. Энчилиги недеди дегенде, мында къызланы бла жашланы, окъуу дерследен сора да, жашауда, юй турмушда керекли жумушлагъа юйретирикдиле. Сёз ючюн, къызла тигиучю, чач къыркъыу, алача башха ишчи усталыкъла аллыкъдыла, алагъа керекли оборудование бла кабинетле боллукъдула. Жашла уа столяр, слесарь, плотник, фрезеровщик дегенча усталыкъланы энчиликлерин билликдиле.\nСаулукълары осал сабийчиклеге да къуралгъандыла энчи амалла. Арбачыкълада жюрюгенлеге лифт боллукъду, кирген жерден башлап мекямны ючюнчю къатына дери кётюрюлюрча.\nГитчелеге бла таматалагъа энчи эки бассейн барды. Бу жумуш а, кесигиз да ангылайсыз, къыйынды. Сууну тазалап, ариулап турургъа, фильтрация системаны ишлетирге тюшерикди. Алай бир зат да кеси аллына битип къалмайды, кюч салып, кюрешип турмасанг. Бассейнни уа биринчи кере къураргъа тюшгенди, болсада ол артыкъда магъаналыды. Мында окъурукъ сабийчикле саулукълу болурла, жюзерге юйренирле. Ким биледи, спорт бла кюрешип, чемпионла да чыкъсала уа!\nСпортзалла да гитчелеге бла таматалагъа энчидиле. Тышында стадион боллукъду – чабышырча жолчукълары, футбол майданы, волейбол, башха команда оюнлагъа жерлери бла да. Актовый залда 700 адам сыйынырыкъды, ашхана барды. Къысха айтханда, мында окъурукъ сабийчиклеге сукъланырчады. Жууукъ кезиуде быллай школла республикада кёп болурла деп ышанабыз, алай бюгюнлюкде уа ол жангызды.\n- Сиз башчылыкъ этген компания асламында къаллай мекямла ишлетеди?\n- Школла, сабий садла, маданият юйле дегенча социал эм культура объектлени, инженер инфраструктураны. Сёз ючюн, Зольск районда групповой водоводну ишлетиу жаны бла магъаналы, уллу жумушну бизни компаниягъа ышаннганларына бек къууанама.\nЭнтта Нальчикде Кешоков орамда 43-чю мекямны да бизни компания ишлетгенди, бюгюнлюкде анда Жарыкъландырыу, илму эм жаш тёлюню ишлери жаны бла министерство, башха ведомствола орналыпдыла. Анзорейде Лескен районну ара больницасын да белгилерге боллукъду.\nКёп къатлы жашау журтла ишлетмейбиз, нек деп сорургъа да боллукъса. Жюрегим тартмагъан жумуш бла кюреширге сюймейме, алай республикада жашау журтла ишлетген компанияла кёп болгъанлары къууандырады.\n- Къабарты-Малкъарда къурулуш сфераны айныууна къаллай багъа берирге боллукъду? Бир кезиуде ол тохтагъаннга ушай эди, бюгюнлюкде уа Нальчикде окъуна ненча объект битдирилип барады.\n- Экономиканы бир сферасы да кеси аллына айнымайды, ала барысы да бир бирлери бла байламлыдыла. Къурулушда кемчиликле, жетишмеген жерле да болурла, алай заманнга кёре республикада бу жаны бла хал тапды.\nКъайсы регионну да социал болумун къурулушну халына кёре тергейдиле. Къабарты-Малкъарда уа жангы объектле кёпдюле: ахыр жыллада ненча маданият юй, фельдшер пункт, сабий сад ишленнгенди, ол санда тау районлада да. Ол а экономика, социал сфера тийишли даражада болгъанларына, жашау алгъа баргъанына шагъатлыкъ этеди.\n- Къурулушчу къыйын, аны бла бирге уа жууаплы ишди. Къыркъ жети жыл кюрешеме аны бла, дейсиз. Аны не ючюн сайлагъансыз?\n- Бизни заманда сабийле лётчикле, космонавтла болургъа сюйгендиле, мен да алача сагъыш эте болур эдим, къурулушчу усталыкъ акъылымда да жокъ эди. Атам, жаннетли болсун, кеси да къурулушчу эди. Аскерге кетгинчи бираз окъуна ишле деп, бир жол мени биргесине элтгенди. Ма алай бла бу усталыкъ кесине тартханды. Кюндюз ишлеп, кече техникумда окъуп, билим да алгъанма. Ал кезиуде кетерге деген акъылым да болгъанды, алай, кёресе, жашау кесича оноу этгенди.\nХау, къурулуш жууаплы ишди. Аны бла бирге уа ол сейир, аламат, башхалагъа ушамагъан усталыкъды. Алгъа объектни проектин, чертёжларын, документлерин кёрюп, ызы бла аны ишлетип, ахырында битгенин кёрсенг, кёлюнг бек кётюрюледи.\n- Сабийледен ызыгъыздан баргъан а бармыды?\n- Насыбыма, угъай, нек десенг, ючюсю да къызладыла, ала сюйген усталыкъланы сайлагъандыла. Тамата Лейля Элбрусну тийресинде кесини иши бла кюрешеди. Ортанчы Зульфия - юристди. Жамиля уа, Москвада окъууну бошап, биргеме ишлейди.\n- Республикада сизни компаниягъа керекли усталыкълагъа юйретген бийик эм орта профессионал учрежденияла бардыла. Аланы бошагъанланы билимлери бу сферада шёндюгю излемлеге келишедиле деп айталлыкъмысыз?\n- Кезиуден-кезиуге ишге жаш адамланы алыучубуз, аланы арасында уа махтарча специалистле бардыла. Быйыл да беш жаш келгенди. Аланы билимлерин, иш кёллюлюклерин, жангы затха юйренирге итиниулюклерин кёргенимде, сейирге къалгъанма. Солуу, ыйых кюн деп да къарамайдыла, айтханынгы жерге къондурмай толтурадыла, соруулары да кёп. Ала мында сынау алгъандыла, объектге таматалыкъ этерге окъуна ышанырчады.\nБюгюнлюкде ата-анала да ангылагъандыла, кабинет иш айныуну жолу болмагъанын. Сабийни жюреги тартмагъан, сюймеген ишге салыргъа, алай бла жашауун бузаргъа жарамайды. Жаш адамны излемлерине да тынгыларгъа керекди.\n- Алисолтан Магомедович, республиканы ара шахарында, районлада да жангы мекямлагъа къарасанг, хар бирини да кесини энчилиги барды: ариу балконла, сейир архитектура оноула. Алгъынча тёрт къабыргъа салып, башын жабып къоймайдыла. Нальчик айырмалы, кесини энчи белгиси болгъан шахаргъа бурулур деп ышанырчамыды?\n- Ол бюгюн да айырмалыды. Сёз ючюн, Ленин атлы проспектни алып къарасанг, Абхазия, Келишиулюк, Востокну аллында, 400-жыллыкъ майданла ансамбль къурайдыла, аланы темир жол вокзал бирге байлайды. Юйле да архитектураларына кёре бири бирине келишип, кёзню къууандырадыла.\nАйтханынг да тюздю, къурулушчула хар объектде кеслерини ызларын, белгилерин къояргъа, архитектура энчиликлени къошаргъа кюрешедиле. Бу жумушланы качествосуна энчи эс бурулгъаны уа бютюнда магъаналыды. Ма, сёз ючюн, школну аллында Отарланы Махти бек омакъ юй сюегенди: тышы, ичинде къуралгъан болумлары бла да.\nАлай шахарны планы болмаса, мекямла бир бирлери бла байланып, келишдирилип, жарашдырылып ишлетилмеселе, не ариу юйню да сыфаты чыгъарыкъ тюйюлдю.\n- Къурулушчу файдалы усталыкъмыды? Бизни ушагъыбызны окъугъан жаш адамлагъа аны бла кюрешигиз деп айталлыкъмысыз?\n- Айтхан угъай, чакъыргъан этеме. Ол эр кишини ишиди. Адам бу усталыкъда кесин тапса, бир заманда да сокъуранырыкъ тюйюлдю. Плиткамы саласа, къабыргъамы сюртесе, ишинги ариу этсенг, адамла сени бирден бирге излерикдиле.\nБылайда «АССО» компанияда биргеме ишлеген жашланы атларын белгилерге сюеме. Ала барысы да профессионалла, иш кёллю, жигер адамладыла. Сёз ючюн, прораб Этезланы Руслан ишин билген, сюйген жашды. Сергей Кононов башчылыкъ этген бригада уа школну мурдор ташы салыннган кюнден бери мындады, сау болсунла, аламат специалистледиле.\nАлтууланы Мустафа битеулю соруула жаны бла орунбасарымды, ол къурулушну керекле бла жалчытыугъа жууаплыды, ишине кертичи, тюз адамды. Быллай махтау сёзлени кёплени юслеринден айтыргъа боллукъду: механиклерибиз, ташчыларыбыз, башхала да кече-кюн демей къадалып кюрешедиле. Адам кеси аллына жукъ да эталлыкъ тюйюлдю, ма быллай уста, ишлерине жюреклери бла берилген команда себеплик этеди салыннган борчланы бийик даражада толтурургъа.


Эльбрусоид :: Форум :: ТЫШЫНДА АХЛУЛАРЫБЫЗ\nТыш къраллада джашагъан къарачай-малкъарлыланы юсюнден не тюрлю джангылыкъла, хапарла да бир джерге джыйыла барсала таб болур эди деб ачама бу теманы.\nБусагъатда Къыргъызстанда бола тургъан къатышыуланы кёресиз. Анда джашагъан халкъыбыздан хапары болгъан бар эсе, джазыгъыз.\nАссалам Уалейкум.Андагъыладан хапарлы тюлме.Алай болса да ала бары да бери кечюб, республиканы ара шахарыны тюз да къатында бир джангы эл къурасала бек ашхы иш боллукъ эди.Аланы джамагъат къуралышларыны башчылары да ол затха огъай боллукъ болмаз эдиле\nТалай джыл бундан алгъа Къыргъызданда болгъан диаспорабызны ,fixskfhs? Кавказгъа къайтыр муратларын айтхан эдиле. Къайтарча болушлукъну КЧР ни президентинден тилеген да этгнелери болгъанды (ол заманда, энтда Батды-улу болур эдими...) Кеисигиз англагъанча, миллет къуллукъчула анга эс бёлмеген эдиле. Амма бир гитче эскертиу: алагъа ФЗ "О соотечественниках..." кёре къысхасы бла гражданствону алыргъа боллукъдула!\nКъыргъызда къарачайлыла делегацияла болуб келиб, КЧР-ни башчыларына - Хубий улудан башлаб, бюгюннгю президентге дери - барына тюбегенлей тургъандыла. Биринден да хайыр чыкъмагъанды. Эбзе улу не этерин кёрейик.\nКъыргъызда къарачайлыла мал бла кюрешген адамладыла. Мында алагъа Хасаутча бир элни джарашдырыб берселе - джашаб къаллыкъ эдиле. Мен кесим кёчерге излеген 350 юйдегини списогун Черкесскде Акъ Юйге табдыргъан эдим. Ол ишге къараргъа Алий улугъа (атын унутханма) буюрулгъан эди. Аны джууабы: "Мында аланы биз иш бла баджараллыкъ тюлбюз. Россия уллуду - иш къалайда таба эселе, ары барсынла".\nАла джуртларына къайытыргъа излейдиле, бизни тамадала уа джан аурутмайдыла. Адыгеяда Косоводан черкеслени тракторланырна дери келтириб, юй, джер да бериб, джарашдыргъан эдиле. Бизде уа, иш алай тюлдю.\nБашчы башчы болмаса, халкъны джашауу тюзелмейди.\nДа, багъалы Билал, сора сен менден да иги билесе бу чотну...\nБуну юсюнден бир зат айтаргъа энтда керекди: бюгюн, къуру официальный данныйлеге кёре, Гитче Къарачай районда 2000 узбекли джашайдыла. Мени танышларымы, кичи къарншалары бла, сёз, ючюн хар бирини классында далай узбекчик барды... Ала келиб бек кёбню ишсиз къойгъандыла... Халкъ айтханга кёре, аланы сыртларын джабгъан - къызыл джагъаладыла.\nЭнди кесинг кёресе. къалайды чот сора, Гитче Къарачайгъа 2000 узбекни келтиррирге иш да, не да барды. кесибизни миллетибизни бери кёчюрюрге уа - амалсыз болуб къалайдыла...\nАлай ды; бизни башчыларыбызны 20 джылыны ичинде миллетге керти этильген игиликни бир китаб бетге саулай джазаргъа боллукъ болурду...\nSabrКъыргъызда къарачайлыла мал бла кюрешген адамладыла. Мында алагъа Хасаутча бир элни джарашдырыб берселе - джашаб къаллыкъ эдиле\nАй медет, алай болса уа азмы эди джашар джерле -Схауат, Къызыл Къарачай, андан да бек керек Лаба,алайын бегитмесек къолубуздан кетгенчады((((\nХоу тюз айтасыз.Нарсанадан Лабагъа дери джерибизге къазыкъ уруб бегитмесек къолубуздан кетгенча тюл, керти къорарыкъды\nАлай джерибиз тургъаныча турур Аллах айтса.Не болса да бу хоншуларыбызгъа ачыугъа тюз ара шахарны къатында ол 350 юйдеги джарагъан эл къурасала ма ол заманда бек залим иш боллукъ эди. Бу ишни тамадала баджараллыкъ тюлдюле.Джамагъат къуралышла да къошулмасала.Быйыл да кеб болмай аладан келечиле келиб Тере организацияны къуллукъчулары бла тюбешиб кетгендиле.Не оноу этгенлерин билмейме.Тюз оноу этген болурла Инш Аллах.


Ата-аналагъа тынгылагъандыла, консультацияла бергендиле\n6 октября, 2017 - 11:29\nЕдиная Россия» партияны Кабарты-Малкъарда бёлюмюнде «Сабий садла – балалагъа» партия проектни чеклеринде «Ата-аналаны жарсыуларына къарауну битеуроссей кюню» бардырылгъанды. Аны мураты школгъа дери билим бериуде къаллай проблемала болгъанларын ачыкълау эм партияны бла депутатланы себепликлери бла аланы кетериу эди.\nПодробнее о Ата-аналагъа тынгылагъандыла, консультацияла бергендиле\nОкъутханларына, ёз аналарыча, къайгъыра\nОтарланы Халимат Къыргъызстанда туугъан тёлюденди. Атасы Бапыналаны Юсюпню бла анасы Сакинатны (Маглуладанды) уллу юйюрлеринде ёсгенди. Кёчгюнчюлюкден къайтхандан сора ала Кёнделенде тохташадыла. Сабийлери ахшы билим алырларына къайгъыргъан таматала аланы элде интернатха бередиле. Ары жюрюселе орус тилге иги юйренирикдиле, артда окъуугъа да къыйналмай кирликдиле деген акъылда.\nПодробнее о Окъутханларына, ёз аналарыча, къайгъыра\nКъачан да атыгъызны игилик бла эсгерип турлукъбуз\n6 октября, 2017 - 11:28\nАлгъын буруннгулуланы «Урлугъуна кёре тирлиги» деген айтымны эшитсем, ол жаланда иш бла байламлы сунуучу эдим. Алай аланы магъаналылыкъларыны юсюнден сагъышха киргенимде, быллай сёзлени адамланы араларында болумгъа да айтылгъанын ангылагъанма.\nПодробнее о Къачан да атыгъызны игилик бла эсгерип турлукъбуз\nБу школну бошагъанла - жамауатыбызны ёхтемлиги\nТарыхда айтылгъаннга кёре, Яникойну школуну мурдору 1922 жылда салыннганды. Анда башланнган билим бере эдиле. Былай алып къарагъанда, ол бизни тийиреде бек эртте ачылгъанладан бириди. Быйыл анга 95 жыл толады.\nПодробнее о Бу школну бошагъанла - жамауатыбызны ёхтемлиги\nСиз мектеп устазларыгъызны эсигизге тюшюремисиз?\n6 октября, 2017 - 11:27\nКъайсы бирибизни да школ, окъутхан устазларыбыз бла байламлы эсгериулерибиз бардыла. Аланы юслеринден билирге сюйюп, педагогланы байрамларыны аллында бир къауум адамгъа бу сорууну бергенбиз.\nПодробнее о Сиз мектеп устазларыгъызны эсигизге тюшюремисиз?\nМанаслу таугъа да ёрлегенди\n6 октября, 2017 - 11:26\nКъМР-ден белгили альпинист, республиканы Жамауат палатасыны члени, «Нальп» клубну башчысы Карина Мезова Непалны шимал жанында таугъа ёрлегенди эм аны башында Къабарты-Малкъарны байрагъын орнатханды. Манаслу, анга башхача Кутанг да дейдиле, дунияны эм бийик тауларыны араларында сегизчи жердеди. Аны бийиклиги 8156 метрди.\nПодробнее о Манаслу таугъа да ёрлегенди\nБир-бирлени тилеклери алайда окъуна тамамланнгандыла\n6 октября, 2017 - 11:25\nКъМР-ни Парламентини башчысы Татьяна Егорова «Единая Россия» политика партияны таматасыны жамауат приёмныйинде республиканы инсанлары бла тюбешип, аланы тилеклерине бла сорууларына тынгылагъанды.\nКелгенле асламында жашау журт бла жалчытыуну, ЖКХ-ны иши бла байламлы проблемаланы кётюргендиле. Битеу тилеклеге, тарыгъыулагъа, соруулагъа жууапла берилгендиле, законла ангылатылгъандыла.\nПодробнее о Бир-бирлени тилеклери алайда окъуна тамамланнгандыла\nЖарсыуланы бир ненчасы ауур саусузлагъа багъыу бла байламлы болгъандыла\nТюнене Правительствону Юйюнде Юрий Коков энчи соруулары болгъан гражданланы приёмгъа алгъанды. Республиканы таматасындан Нальчик, Бахсан, Прохладна шахар округлада, Терк районда жашагъанла болушлукъ излегендиле.\nПодробнее о Жарсыуланы бир ненчасы ауур саусузлагъа багъыу бла байламлы болгъандыла\nЕвропада къолайлы банкланы арасында Сбербанк да барды\nEuromoney журнал бардыргъан сорууланы эсеплерине кёре, ара эмда кюнчыгъыш Европада ишлеген банкланы арасында Сбербанк эм кючлю финанс учрежденияланы санына киреди. Ол тёрт номинацияда хорлагъанды, деп билдиргендиле банкны Къабарты-Малкъарда бёлюмюню пресс-службасындан.\nПодробнее о Европада къолайлы банкланы арасында Сбербанк да барды\nТёрт айгъа - эки сегизминглик\nБу кюнледе халкъла аралы класслы къутхарыучу, Элбрус излеу-къутхарыу отрядны къуллукъчусу Аккайланы Азнауур Гималайлада орналгъан Манаслу (8156 метр) таудан къайтханды.\nПодробнее о Тёрт айгъа - эки сегизминглик